God of War Terbaru Dikhabarkan Akan Tiba Pada Disember 2017

Kita akan kembali mengamuk bersama Kratos pada hujung tahun ini? Betul ke bohong?

Memetik laporan Gamesradar, Amazon telah dilaporkan menyenaraikan God of War terbaru yang akan dikeluarkan di PS4 itu akan dilancarkan pada 29 Disember 2017.

Walau bagaimanapun, kita harus ingat bahawa kebiasaannya tarikh pelancaran yang diletakkan di kedai-kedai ini hanyalah sebagai placeholder. Atau mungkin ia sebagai “umpan” untuk menarik pemain untuk membeli dan menikmati game itu “pada tahun ini”.
Pastinya kita menjangkakan lebih banyak maklumat dan gameplay akan didedahkan pada acara E3 2017 kelak.

Antara info yang kita ketahui setakat ini adalah God of War terbaru ini tidak akan mempunyai mode Multiplayer, seperti yang mereka telah bawakan buat pertama kalinya dalam siri ini di God of War: Ascension pada tahun 2013. Barlog berkata untuk kali ini, ia akan hanya fokus kepada story campaign.
Di samping itu, beliau juga mendedahkan bahawa God of War ini bukanlah game terakhir untuk Kratos. Apabila Sony memperlihatkan gameplay trailer-nya pada sidang media E3 2016 lalu, ramai yang menjangkakan ia adalah game peralihan di mana pengembaraan siri ini akan diteruskan oleh anak lelakinya pula.


Video Terbaru Watch Dogs 2 Mengupas Watak Dan Jalan Cerita

Cubaan untuk mengaitkan dunia realiti dengan dunia Watch Dogs 2.

Dalam keluaran kali ini, developer membincangkan bagaimana mereka cuba mengaitkan dunia Watch Dogs 2 dengan dunia realiti di mana syarikat-syarikat besar melakukan pelbagai salah guna data pengguna.
Ubisoft juga telah melancarkan beberapa koleksi video yang memperkenalkan beberapa watak baru dalam kumpulan penggodam, DedSec, selain turut memaparkan beberapa aktiviti korupsi yang terdapat di bandar itu.
Watch Dogs 2 akan dilancarkan di PlayStation 4, Xbox One dan PC pada 15 November 2016.


Monster Hunter Generations : Versi Bahasa Inggeris Monster Hunter X!

Bersedia untuk farm setiap inci seekor monster untuk dapatkan armor anda pada pertengahan tahun ini!

Game yang dikenali sebagai Monster Hunter X di Jepun ini bakal menemui anda dengan versi Bahasa Inggeris dengan nama Monster Hunter Generations! Jom tonton trailer best!

Dalam game baru Monster Hunter ini, anda akhirnya dapat bermain sebagai Felyne, sejenis kucing yang di dalam siri sebelum ini, membantu memasak dan berlawan untuk anda.

Bagi mereka yang mempunyai Monster Hunter 4 saved data, anda bakal dihadiahkan dengan bonus content yang masih misteri buat masa ini.
Nintendo juga bikin para kipas-susah-mati Monster Hunter tak senang duduk dengan mengumumkan kemunculan Fire Emblem armor set, siap dengan teaser video lagi!
https://youtu.be/I9vZyy4ioWY
Monster Hunter Generations bakal bertemu dengan anda (dan saya!!) di antara bulan Jun-August 2016 di Nintendo 3DS.
Nintendo juga tidak lupa untuk mengumumkan versi New Nintendo 3DS XL limited edition baru untuk Monster Hunter X bagi pasaran Jepun.

Digelar sebagai “Monster Hunter X Hunter Life Starter Pack”, dengan harga 22,000 yen (~RM 800 tanpa tax dan direct convert), anda akan mendapat sekali versi digital game Monster Hunter X dalam bahasa Jepun dan AC Adapter nya sekali.
Monster Hunter X Hunter Life Starter Pack bakal keluar pada 28-April-2016 di Jepun.


The Last of Us Adalah Kisah Teragung Dalam Gaming, Kata Craig Mazin

Kepada sesetengah gamer, kisah yang disampaikan dalam The Last of Us merupakan kisah terbaik yang pernah ada dalam mana-mana video game sehingga hari ini.
Terbaharu, salah seorang penerbit dan penulis tersohor dunia, Craig Mazin turut bersetuju dengan perkara ini dengan mengatakan ia adalah kisah teragung dalam gaming.
Kenyataan ini dikeluarkannya dalam satu temu ramah bersama Empire, lapor Gamespot.
Beliau menjelaskan bagaimana pembangunan karakter The Last of Us yang membumi (grounded) dan kisah-kisah kemanusiaan yang membuatkan game yang dibangunkan Naughty Dog itu lebih baik berbanding game-game lain.
Tentunya kenyataan ini mungkin boleh disifatkan sebagai sedikit bias kerana beliau merupakan showrunner kepada siri adaptasi The Last of Us yang diterbitkan oleh HBO.

The Last of Us akan menemui para peminat pada 16 Januari 2023. Untuk penonton di Malaysia, ia boleh ditonton di HBO GO.
Kita belum tahu berapa banyak musim akan diterbitkan, namun kita sudah mengetahui bahawa musim pertama ini akan berdasarkan game pertama The Last of Us yang dilancarkan pada 2013, serta mempunyai 10 episod.
Dua bintang Game of Thrones, Pedro Pascal dan Bella Ramsey kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Gabriel Luna bakal membawakan watak Tommy; pelakon Marlene dari game, Merle Dandridge akan menghidupkan watak yang sama; Nico Parker sebagai Sarah; Anna Torv sebagai Tess; Nick Offerman sebagai Bill; Murray Bartlett sebagai Frank; dan Storm Reid sebagai Riley.
Pelakon suara untuk Joel dan Ellie dari game asal, Troy Baker dan Ashley Johnson akan turut membintangi siri tv ini sebagai antara watak utama. Namun, mereka belum dedahkan siapakah watak-watak tersebut.
Kerusi pengarah untuk episod pertama diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Neil Druckmann juga merupakan salah seorang pengarah episod.
Penerbitan siri tv adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri televisyen Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
The Last of Us merupakan siri tv hasil kerjasama HBO, Sony Pictures dan PlayStation Productions.


Tales Of Beseria: Artorious, Pulau Penjara, Kapal Perang & 2 Karakter Baru Diperkenalkan!

Melalui laman blog rasmi Tales Of, Bandai Namco hari ini berkongsi beberapa info menarik mengenai game bakal release awal tahun depan ini!

Info pertama yang mereka kongsi adalah mengenai Artorious, the world’s saviour.

Artorious adalah ketua sekumpulan exorcists dari Abbey. Dia dikatakan adalah seorang hero yang membawa kestabilan kepada dunia di mana manusia takutkan kepada daemons. Walaupun dia hero di mata semua orang, dia adalah target sebenar misi membalas dendam Velvet.
Bandai Namco juga berkongsi mengenai satu lokasi yang dinamakan Titania. Titania adalah sebuah pulau penjara yang terpencil di kawasan lautan yang tidak boleh dilalui. Pulau penjara ini menempatkan banduan-banduan dari “The Holy Midgand Empire”. Velvet adalah salah seorang banduan di sini sejak kejadian tiga tahun yang lalu.

Babak pertama Tales of Beseria dimulakan di penjara pulau inilah. Setelah 3 tahun terperangkap di Titania, Velvet mencari peluang untuk melarikan diri dan membalas dendam terhadap Artorious.

Jika dahulu Bandai Namco berkongsi cerita mengenai Eizen, kali ini mereka berkongsi gambar kapal lanun kumpulan Aifred. Cun tak korang? Hehe.

Di Jepun, Bandai Namco turut berkongsi info mengenai 2 karakter baru iaitu Oscar dan Teresa. Kedua-dua karakter ini adalah first-class Exorcist dan mereka akan cuba menghalang Velvet dan rakan-rakan dari menuju ke Artorious dalam misi membalas dendamnya.

Oscar dan Teresa adalah adik beradik tiri. Teresa sangat baik terhadap Oscar. Oscar merupakan seorang yang sentiasa berpegang teguh pada prinsip keadilannya dan dia antara boss fight yang kuat yang perlu korang tempuhi nanti.
Tales of Beseria bakal keluar di Jepun pada 18 Ogos 2016 pada platform PS3 dan PS4 dan awal tahun 2017 bagi seluruh dunia.


Pencipta Prince Of Persia Cuba Untuk Mengembalikan Semula Francais Game Tersebut

Walaupun Prince of Persia suatu masa dulu merupakan sebuah siri yang terkenal, namun siri tersebut menjadi senyap sejak generasi Xbox 360/PS3. Adaptasi filemnya juga telah dilancarkan bersama dengan game terkininya pada tahun 2010, tapi selepas itu ia terus hilang.
Tapi harapan masih ada untuk siri itu kembali semula. Pencipta Prince of Persia, Jordan Mechner baru-baru ini mengatakan bahawa beliau sedang cuba untuk mengembalikan semula siri tersebut.
Pada minggu ini, hos rancangan televisyen, Chrissy Teigen menulis pos di akaun Twitter miliknya tentang bagaimana dia menyukai game Prince of Persia dan terfikir adakah francais itu masih lagi hidup. Mechner melihat pos itu dan memberi respon dengan menjelaskan bahawa beliau dan yang lain-lain sedang cuba mengumpulkan minat untuk membawakannya semula.
“Chrissy, saya tahu sesetengah orang merasakan perkara yang sama. Kami sedang lakukan yang terbaik untuk menjadikannya sebuah kenyataan!” – Respon dari Jordan Mechner.

Jordan Mechner menghasilkan game pertama Prince of Persia, yang mana telah dilancarkan pada tahun 1989. Sejak itu, beliau membantu dengan beberapa game Prince of Persia yang lain termasuklah game reboot pada tahun 2001 selepas Ubisoft mendapat hak penerbitan.
Ia masih tidak pasti jika Ubisoft akan mempertimbangkan untuk menerbitkan sebuah lagi game Prince of Persia. Assassin’s Creed selalu dilihat sebagai kejayaan bagi Ubisoft kepada francais Prince of Persia, memandangkan kedua-duanya mempunyai gameplay yang sama dan latar yang hampir sama. Dengan kekuatan game Assassin’s Creed masih lagi kukuh, Ubisoft mungkin akan fokus kepada siri game aksi third-person bersejarah itu.


Call Of Duty: Black Ops 4 Telah Diumumkan Secara Rasmi

Selepas lebih daripada seminggu berita khabar angin telah tersebar dari pelbagai sumber, akhirnya, Activision pada hari ini telah mengumumkan Call of Duty: Black Ops 4 akan hadir pada bulan Oktober tahun ini.
Penerbit Activision tidak mendedahkan banyak informasi, menambah bahawa pembangun Treyarch akan berkongsi lebih banyak maklumat pada 17 Mei, dengan tarikh keluarannya akan dikeluarkan pada 12 Oktober untuk PC, PS4 dan Xbox One.

Ini akan menjadi kali pertama buat siri Call of Duty dikeluarkan pada bulan Oktober yang mana sebelum ini sering dilancarkan pada bulan November.


Cyberpunk 2077 Kini Menarik Lebih Dari 1 Juta Pemain Sejak Update Terbaru Dikeluarkan

Hampir 2 tahun selepas pelancarannya yang penuh dengan kontroversi, Cyberpunk 2077 kini berjaya menarik kembali lebih daripada 1 juta pemain sejak update terbaru dikeluarkan.
“Setiap hari pada minggu ini Night City dikunjungi 1 juta pemain tidak kira pemain baru dan lama.” Akaun rasmi Twitter Cyberpunk 2077 mendedahkannya dalam satu post.

Each day of this week Night City has been visited by 1 million players, both new and returning. We wanted to use this opportunity to thank you for being with us and playing the game. Thanks, Chooms! 💛 pic.twitter.com/zqggblztF8— Cyberpunk 2077 (@CyberpunkGame) September 21, 2022

Peningkatan jumlah pemain terletak pada platform Steam secara spesifiknya. Menurut Steamcharts, jumlah pemain sedia ada telah meningkat berganda sejak beberapa bulan lepas. Dari 10,411 pada bulan Ogos ke 22,911 selama 30 hari lepas. Kini, ia terus meningkat lagi dari 18,695 ke 89,387 pada 30 hari lepas.
Namun, jumlah itu masih tidak boleh dibandingkan semasa Cyberpunk 2077 dilancarkan. Di mana jumlah pemain pada Disember 2020 di PC adalah 332,395 dan terus naik sehingga 830,000. Ia masih merupakan prestasi Cyberpunk 2077 terbaik sejak Februari 2021.

Jumlah pemain mula naik sejak awal bulan September apabila CD Projekt RED mengeluarkan update 1.6 Edgerunners. Update tersebut mengemaskini dan memperbaiki banyak isu yang dihadapi dalam game tersebut.

Selain update yang dikeluarkan, salah satu sebab berlaku peningkatan pemain adalah Cyberpunk: Edgerunners. Sebuah siri anime adaptasi Netflix yang sedang hangat sekarang.
Ini bukanlah kali pertama CD Projekt RED melakukan siri adaptasi Netflix. Game The Witcher 3: Wild Hunt juga pernah menerima siri adaptasi Netflix. Hasilnya berlaku peningkatan pemain seramai 100,000 pemain di Steam.


Party Chat PS5-PS4 Dilaporkan Boleh Cross-Gen, 100 Pemain Dalam Party Sama

Terdapat individu yang dilaporkan telah menggali kod sumber laman web PlayStation Store (desktop), dan telah menemui beberapa fungsi dan ciri-ciri berkaitan PS5 yang masih belum didedahkan oleh Sony.
Laporan ini datang dari Reddit dan Resetera. Antara fungsi yang ditemui melalui penggalian ini ialah Party Chat yang sama akan boleh diakses melalui PS5, PS4 dan aplikasi mobile PlayStation. Dalam kata lain, para pemain di PS5 dan PS4 serta termasuk di mobile melalui aplikasi rasmi PlayStation akan boleh berkomunikasi antara satu sama lain (suara dan teks) kerana Party Chat bakal menyokong fungsi rentas platform.
Selain itu, tiap-tiap satu Party Chat itu juga dikatakan akan membenarkan jumlah ahli sehingga 100 pemain. Satu penambahan yang cukup besar, sekiranya sahih, memandangkan pada ketika ini, Party Chat di PS4 hanya membenarkan jumlah pemain maksima seramai 16 orang.
Berikut ialah senarai penuh apa yang telah mereka temui dalam penggalian di laman web PlayStation Store (tanpa terjemahan):
“Playing PS4 games on PS5, some functionalities available on PS4 may not be available.”“This PS4 game isn’t supported with your PS5’s current system software. We’re continuing to make more PS4 games playable on PS5. Update your PS5, and then try playing the game”“This PS4 game isn’t supported with your PS5’s current system software. We’re continuing to make more PS4 games playable on PS5. Update your PS5, and then try playing the game.”“PS5 boost mode enabled”“msgid_ps5_controller_trigger_effect”: “Trigger effect required”“msgid_ps5_controller_vibration”: “Vibration function required”“If the “Console Sharing and Offline Play” setting is enabled for your PS5, players aged 18+ who aren’t PS Now subscribers will be able to play PS Now games from the game’s shortcut icon (displayed on the PS5 home screen) as well as in the PS Now app.”“Message and voice chat with friends across PS4, PS5 and PlayStation App.”“PlayStation Plus cloud saves can be transferred manually to PS Now, and vice versa, using the Saved Data Management functionality on PS5.”“Your wishlist isn’t available on this website. You can find it on a PS5”Players can now share video clips, albums, artists, playlists, tracks on the console.Players can now set a name and image for party groups.
Buat masa ini, Sony masih belum mendedahkan butiran-butiran ini secara rasmi. Sama-sama kita nantikan pengumuman daripada mereka, sama ada ianya sahih ataupun tidak.
PlayStation 5 akan dilancarkan pada 12 November ini.


Metal Gear Solid: Apa Cerita Sebenarnya Nih?

Ha! Pasti ada antara korang yang dah main MGS: The Phantom Pain atau teringin nak main sebab baca review kiteorang kan? Tapi korang macam tak paham cerita pasal siri ni? Jangan risau, kitorang nak share video sejarah ringkas tentang Metal Gear Series supaya korang faham apa cerita disebalik Big Boss, Solid Snake, Liquid Snake, dan rakan-rakan. Ayuh tengok video ni!
Video ini akan story kat korang kisah dari zaman Big Boss ke zaman Solid Snake iaitu dari 1964 hingga 2014 dengan The Phantom Pain sebagai pelengkap cerita kepada Metal Gear saga ini.

Kronology siri Metal Gear

1964 – Snake Eater
1970 – Portable Ops
1974 – Peace Walker
1975 – Ground Zeroes
1984 – The Phantom Pain
1995 – Metal Gear
1999 – Solid Snake
2005 – Metal Gear Solid
2007/09 – Sons of Liberty
2014 – Guns of the Patriots

Kalau masih tak faham, jangan segan silu bertanya kat ruangan komen di bawah, sebab Penulis sendiri dah pernah main semua series kat atas nih!


Nexplay Umumkan Tajaan Untuk Pasukan Arena of Valor Dari Malaysia, TeamRida eSports

Nexplay mengumumkan tajaan mereka kepada salah satu pasukan esports Arena of Valor dari Malaysia, TeamRida eSports.

TeamRida eSports merupakan sebuah pasukan berpangkalan di Malaysia yang diasaskan pada Mac 2018. Pasukan yang ini diketuai oleh Mohd Zulfadli Izazu itu kini mempunyai 70 ahli merentasi Malaysia, Singapura dan Filipina.

Nexplay ialah sebuah platform live streaming untuk peranti mobile yang beroperasi di Singapura dan Filipina.

Dalam kenyataan media yang dikeluarkan, bersama-sama dengan penajaan ini, Nexplay mahu mengembara dan belajar tentang pasaran Malaysia dan mensasarkan untuk menjadi salah satu pendahulu aplikasi streaming di ketiga-tiga negara Malaysia, Singapura dan Filipina.
Tambah mereka lagi, Nexplay dan TeamRida sedang bekerja keras untuk menjadi salah satu pasukan terbaik dalam AOV Division.
Korang boleh lawati laman Facebook TeamRida di sini, dan Nexplay di sini.


Semua Skater Legenda Dari Game Asal Akan Kelihatan Berusia Dalam Tony Hawk’s Pro Skater Remaster

Ketika Tony Hawk’s Pro Skater yang pertama (1999) dan Tony Hawk’s Pro Skater 2 (2000) pertama kali dilancarkan, semua skater yang ditampilkan dalam game tersebut berada di puncak karier.
Maju ke hadapan, tahun 2020, kedua-dua game klasik ini akan di-remastered — Tony Hawk’s Pro Skater 1+2 telah diumumkan beberapa hari lalu. Apa yang menarik ialah kesemua skater yang pernah tampil dalam game asal akan dikembalikan semula dalam versi remaster ini.
Mengikut peredaran zaman, semua skater asal yang akan dibawa semula ke dalam versi remaster ini akan kelihatan seperti wajah terkini dari dunia sebenar — iaitu sudah berusia. Senang cerita, mereka tidak lagi akan kelihatan muda seperti zaman kegemilangan mereka kira-kira lebih 20 tahun lepas.
Menurut Kotaku, Activision dan Vicarious Visions telah melakukan imbasan wajah kepada skater-skater ini khas untuk game remaster ini. Korang boleh lihat serba sedikit gambaran bagaimana skater-skater legenda ini kelihatan dalam gameplay terbaharu Tony Hawk’s Pro Skater 1+2 di bawah:

Antara skater yang bakal kembali ialah, semestinya, Tony Hawk yang sudah berumur 52 pada tahun ini, Rodney Mullen (53), Chad Muska (43), Andrew Reynolds (42), Elissa Steamer (44) dan Steve Caballero (55).
Pastinya ini merupakan satu perkembangan yang sangat menarik. Kita membesar dengan game-game ini ketika mereka masih muda, dan bersama-sama dengan usia kita, game remaster ini juga akan ‘membesar’ dengan wajah mereka yang lebih berusia.

Tony Hawk’s Pro Skater 1+2 akan dilancarkan untuk PC (Epic Games Store), PS4 dan Xbox One pada 4 September ini.


Titanfall 2: Jom Tonton 5 Minit Gameplay Single-Player Campaign Terbaru!

Titanfall 2 pastinya membawakan tarikan yang terbaru, iaitu single-player, selepas dalam siri pertamanya ia tidak menampilkan apa-apa story campaign.

Terbaru, Youtuber StoneMountain64 telah memuat naik satu video berdurasi 5 minit single-player campaign untuk Titanfall 2 dan ianya cukup mengujakan!
Sekiranya anda tidak sabar menantikan game ini, apa tunggu lagi, jom tonton! Jangan risau, ia langsung tiada spoiler yang dipaparkan.

Titanfall 2 akan dilancarkan pada 28 Oktober 2016 di PC, PS4 dan Xbox One.
JomBaca: E3 2016: Trailer Multiplayer Titanfall 2 Paparkan Grappling Hook, Titans Baru Dan Pergerakan Yang Lebih Lincah!


Ubisoft Umumkan Acara Hujung Minggu – Main The Division Secara Percuma Mulai Hari Ini!

Apa lagi, jom download!

Ubisoft telah mengumumkan bahawa The Division boleh didapati untuk semua gamers di platform PC, PlayStation 4 dan juga Xbox One sepanjang hujung minggu ini!
Acara ini akan bermula pada 4 Mei pada pukul 3pm waktu Malaysia dan berakhir pada 8 Mei pada pukul 3pm waktu Malaysia.
Bagi mereka yang berhasrat untuk mendapatkan The Division, mungkin ini adalah masa yang sesuai memandangkan Ubisoft akan menyediakan diskaun sepanjang acara ini, malah sebarang pencapaian akan dibawa ke versi penuh.


Bilangan Gamer Warga Emas Semakin Meningkat Mendadak, Menurut Kajian

Sampai ke usia berapa agaknya kita semua akan terus bermain video game?
Menurut kajian yang dilakukan oleh AARP, dilaporkan oleh CBS News, bilangan gamer warga emas atau yang berusia 50 tahun ke atas semakin meningkat di Amerika Syarikat.
Kajian tersebut menyatakan bahawa lebih daripada 10 juta Amerika berumur 50 tahun ke atas telah menjadi gamer aktif sepanjang tiga tahun lepas. Pada 2016, terdapat 40 juta gamer warga emas, satu bilangan yang meningkat mendadak kepada kira-kira 51 juta orang pada tahun 2019.
“Semestinya, mereka yang berusia pertengahan 30-an memenuhi pengguna majoriti dalam industri gaming, tapi kebangkian gamer beruban mempunyai implikasi terhadap bagaimana syarikat-syarikat seperti Electronic Arts dan Nintendo memasarkan dan mencipta produk baru,” dapatan kajian itu menyatakan.
Kajian tersebut turut memberikan gambaran tentang bagaimana gamer warga emas ini berbelanja terhadap kehendak gaming mereka.
Gamer Amerika yang berumur 50 tahun ke atas membelanjakan USD3.5 billion (~RM14.36 billion) kepada video game dan aksesori dalam separuh tahun pertama pada 2019. Sebagai perbandingan, golongan ini hanya membelanjakan USD523 juta (~RM2.5 billion) dalam jangka waktu yang sama pada tahun 2016.
Ini merupakan satu kajian yang menarik terhadap tabiat gaming warga emas di Amerika Syarikat. Sekiranya ada kajian seperti ini untuk Malaysia, pastinya lebih menarik.
Bilangan ini, walaupun kelihatan meningkat secara mendadak, ia boleh dikatakan tidak mengejutkan kerana gamer yang berusia 30-an pada era 80-an atau 90-an pastinya sudah menjadi warga emas dan mereka terus gaming pada era kini. Dan pastinya nombor ini akan terus meningkat dari tahun ke tahun.
Bercakap tentang gamer warga emas ini, teringat pula iklan tentang gamer warga emas ini:


Square Enix Kongsi Tutorial Cara Bertarung Bagi Dissidia Final Fantasy NT!

Walaupun belum diterbitkan, Square Enix dah kongsi video tutorial sepanjang 5 minit bagi game ini!

Video yang telah dikongsi oleh Square Enix ini mengajar pemain untuk melakukan pelbagai gerakan asas, serangan serta taktik-taktik yang boleh dilaksanakan apabila bertarung bersama rakan sepasukan korang nanti.
Dapat dilihat bahawa kerjasama sepasukan adalah amat penting dalam usaha mencapai kemenangan dalam fighting game terbaru keluaran Square Ini.
Saksikan video tutorial Dissidia Final Fantasy NT dibawah.

Dissidia Final Fantasy NT adalah eksklusif untuk PlayStation 4 dan akan diterbitkan pada awal tahun 2018.
Rasa dah habis paham dengan tutorial ringkas ni? Jom layan gameplay pertarungan Dissidia Final Fantasy NT yang sepanjang 8 minit pulak!


Rokstar Beri Ganjaran $2 Juta Dalam GTA Online Sebagai Tanda Terima Kasih Untuk Kejayaan Dekad Lalu

Di kala ramai mendengar khabar angin tentang Rockstar Games sedang membangunkan Grand Theft Auto 6, dan mungkin akan memperlahankan kandungan dalam Grand Theft Auto 5, ternyata kita semua tersilap.
Rockstar mengeluarkan satu kenyataan di laman web rasmi mereka, menyampaikan ucapan penghargaan kepada para pemain GTA Online dan Red Dead Online.
Mereka mengucapkan terima kasih kepada semua pemain kerana GTA Online kini sedang memasuki tahun ketujuh pelancaran, dan ia semakin lama semakin popular daripada sebelumnya. Rockstar mendedahkan bahawa pemain telah memecahkan rekod purata pemain harian, mingguan dan bulanan pada bulan Julai dan Ogos lalu selepas kandungan Diamond Casino & Resort dilancarkan.
Malah, mereka turut mendedahkan bagaimana peminat memecahkan rekod GTAV di Youtube. 2019 merupakan tahun di mana kandungan GTAV paling banyak ditonton di Youtube.
Bagi meraikan kejayaan ini, Rockstar akan memberikan ganjaran yang cukup lumayan kepada para pemain GTA Online. Apabila korang masuk ke dalam GTA Online pada 30 Januari hingga 5 Februari ini, $1 juta akan diberikan kepada para pemain. Kemudian, masuk lagi antara 6 Februari hingga 12 Februari, $1 juta lagi akan diberikan — menjadi jumlah sebanyak $2 juta wang dalam game untuk korang habiskan.
2020 bukanlah tahun untuk Rockstar memperlahankan kandungan GTA Online. Rockstar sempat menjanjikan bahawa pada tahun ini mereka akan membawakan pelbagai siri perlumbaan baru yang menampilkan beberapa jenis kenderaan baru, boleh memilih jenis tayar untuk tujuan taktikal dan mempunyai pit stop. Kedengaran seperti perlumbaan Formula One?
Selain GTA Online, ganjaran dan kandungan baru juga akan dibawakan ke dalam Red Dead Online. Korang boleh baca kenyataan penuh di sini.


Microsoft Sahkan Pembangunan Game Scalebound Telah Dibatalkan

Suatu berita yang pasti mengecewakan peminat game ini.

Microsoft telah mengesahkan kepada Eurogamer bahawa pembangunan game eksklusif untuk Xbox One, Scalebound telah dibatalkan. Pembangunan ini telah dihentikan selepas ia telah dibangunkan selama 4 tahun.
Berikut adalah kenyataan rasmi yang dikeluarkan oleh Microsoft:
“Selepas perbincangan mendalam, Microsoft Studios telah membuat keputusan untuk menamatkan produksi bagi Scalebound. Kami sedang berusaha keras untuk menyampaikan barisan game yang mengagumkan untuk para peminat kami pada tahun ini, termasuklah Halo Wars 2, Crackdown 3, State of Decay 2, Sea of Thieves dan banyak lagi pengalaman yang hebat. Untuk lebih maklumat tentang perancangan 2017 kami, sila layari: http://bit.ly/2i1E5bV.”
Sebelum disahkan oleh Microsoft sendiri, terdapat banyak khabar angin yang mengatakan bahawa syarikat tersebut dan Platinum Games telah membuat haluan masing-masing, seterusnya mengakhiri projek ini sebelum berakhirnya tahun 2016 lagi.
Kotaku sebelum ini ada melaporkan bahawa game ini berada dalam masalah, dan bermungkinan akan dibatalkan.
Saksikanlah gameplay-gameplay Scalebound di bawah, bagi mengubati berita sedih ini.


LEGO Star Wars: The Force Awakens: Dapatkan Demo di PS4 Sekarang!

Sudah bersedia untuk terbang ke galaxy far far away? Download Demo ini dengan segera!

Dalam sidang media Sony di E3 2016 pada pagi tadi, mereka telah mengumumkan bahawa Demo untuk LEGO Star Wars: The Force Awakens boleh dimainkan eksklusif di PlayStation 4 sekarang.
Di samping itu, mereka juga telah memperlihatkan trailer terbaru yang menunjukkan lebih banyak aksi dan adegan-adegan “LEGO” yang sentiasa melucukan. Jom layan:

LEGO Star Wars: The Force Awakens akan dilancarkan pada 28 Jun 2016 di PlayStation 4, Xbox One, Wii U, PlayStation 3, Nintendo 3DS, Xbox 360, PlayStation Vita dan PC.
JomBaca: LEGO STAR WARS The Force Awakens: Terbangun Dari Galaxy Far Far Away!


Battlefield 4: Perang Saudara Pasukan Malaysia!

Komuniti Battlefield Playstation Malaysia kembali lagi dengan perlawanan menggemparkan. Kali ini, PERANG SAUDARA!

JomBaca: Battlefield 4: Cara Dapatkan Phantom Bow Paling Mudah, Hanya Perlu 30 Saat!
Komuniti gamers ini yang dahulunya pernah mengadakan perlawanan persahabatan menentang pasukan Indonesia, kini bakal mengadakan mini clan match sesama mereka. Perlawanan yang bakal mengumpulkan 64 pemain ini telah membahagikan para pemain kepada dua pasukan yang diberi nama MAS A dan MAS B –  di mana pasukan masing-masing bakal diketuai oleh Firdaus-radzi dan Jujuhafizul.

Berikut adalah beberapa maklumat yang perlu korang ketahui:

Tarikh: 18 Disember 2015 (Jumaat)
Masa: 11.30 malam
Game mode: Conquest Large

Round (Best of 5):

Lancang Dam (warm-up)
Zavod 311 (2 round)
Lancang Dam (half-time)
Golmud Railway (2 round)
Flood Zone (jika kedudukan seri 2-2)

Berikut adalah senarai pemain yang menggempur di medan perang nanti:
MAS A

1. Firdaus-radzi (Leader)
Ijoy keramat
Chopkiller96
Khalil_Aznan
Wanjoe01
Garrymaxwell
RajailmanD
Kakiclaymore
Trickz_Troll
Odinsama_88
Adzmaengio
Fhantom_99
KeyrollZ
Khaidirsyed97
Amirska1140
Haziranazri
PudhiPadhel
Thetrilllest
Andy-eon
Jianhwa
Happyhour8858
Byap89
Happy-seng
Jeffzackp
Kennethlee9900
Rsk_red
Joachim_pieper
Snipers007314
General_Ying
Fizanchenko
Sukerduke606
Pickcell

MAS B

Juju (Leader)
Glukosa
Mafia
Kaki
Muiz
Tobeng
Tarakuta
FBI
Zick
Saddiq
Wafi
Nizam
Madlinc
Yoshi
Amar iron man
Mie sekupang
Abrailan
Nyiawnyiawcat
Roy
Sarjan hassan
Twisred karipap
Wakluu88
Firdausdash
Alphard
Gemimi
Santo
Laxirod
Syarhan
Fadliyeah
hafriz
Fiz zoon
Dontworryimnoob

Video penuh untuk keseluruhan perlawanan ini akan di-upload ke channel YouTube Penulis sendiri.
Antara tujuan diadakan mini clan match ini adalah bagi mencari bakat-bakat terpendam dalam komuniti ini serta memantapkan lagi persefahaman antara pemain sekiranya terdapat clan match antara negara pada masa hadapan.
JomBaca: Apa Kita Boleh Belajar Dari BF4 [MAS]?


Walau Macam Mana Pun Valve Cuba Bendung Scalper, Steam Deck Mula Dijual Di eBay Dengan Harga Melampau

Apabila Valve mengumumkan PC gaming bimbit paling berkuasa mereka, Steam Deck, ada satu isu yang bermain di minda para peminat — scalper.
Belajar daripada pelancaran PlayStation 5 dan Xbox Series yang dipenuhi dengan pembeli yang kemudiannya menjual semula konsol itu dengan harga yang melampau tinggi, atau kita panggil sebagai scalper — Valve mempunyai caranya tersendiri untuk membendung isu ini.
Cara Valve untuk menghentikan kezaliman scalper ini adalah:
Individu yang ingin pra-tempah Steam Deck perlu mempunyai akaun Steam yang pernah membuat pembelian di platform tersebut sebelum Jun 2021. Maknanya, mereka yang membuat akaun Steam baharu semata-mata untuk pra-tempah Steam Deck tanpa sebarang sejarah pembelian, tidak dibenarkan.Mengenakan caj USD5 (sekitar RM21) apabila ingin pra-tempah. Maka, sukar untuk bot mendapatkan slot pra-tempah kerana perlu melalui proses pembayaran yang lebih banyak.Hanya satu unit boleh dipra-tempah untuk setiap seorang.
Di sebalik langkah yang boleh dikatakan agak baik daripada Valve ini (sekurang-kurangnya ada usaha berbanding Sony atau Microsoft yang masih tidak melakukan apa-apa), masih ada scalper yang terlepas.
Menurut Eurogamer, beberapa unit Steam Deck sudahpun dinaikkan di laman eBay oleh scalper — tentunya mengenakan harga yang melampau. Antara harga yang dikesan adalah dari GBP700 (sekitar RM4,058) hingga mencecah GBP1,200 (sekitar RM6,958).
Daripada apa yang kita perhatikan, scalper ini berjaya mendapatkan unit melalui proses-proses yang telah ditetapkan Valve seperti yang dinyatakan di atas, namun mereka tetap berniat untuk menjualnya semula dengan harga yang melambung.
Sebagai pengguna yang ingin melihat niat busuk scalper ini tidak dilayan, usaha paling kecil yang boleh kita lakukan adalah jangan beli unit-unit yang dijual oleh mereka ini.
Semoga pandemik global ini nyah daripada dunia, dengan harapan stok untuk barangan gaming (dan elektronik lain) semakin meningkat, seterusnya harga kembali seperti yang sepatutnya.


Jumlah Pemain Battlefield 1 Semasa Pelancaran Lebih Ramai Berbanding Battlefield 4 Sebanyak 50%

Nampaknya latar belakang Perang Dunia Pertama lebih berjaya berbanding tema perang moden.

Menurut laporan VG247, semasa laporan kewangan EA bagi suku ketiga 2017, CEO EA, Andrew Wilson telah mendedahkan bahawa Battlefield 1 merupakan pelancaran terbesar dalam siri Battlefield.
Laporan tersebut turut menyatakan bahawa jumlah pemain Battlefield 1 adalah 50 peratus lebih ramai berbanding Battlefield 4 apabila dibandingkan dalam jangka masa tempoh pelancaran yang sama.
Pastinya, salah satu faktor kejayaan Battlefield 1 ini adalah tindakan berani DICE membawakan latar belakang Perang Dunia Pertama. Anda boleh baca lebih lanjut bagaimana kami gemarkan keberanian DICE ini dalam review Battlefield 1: Boleh Beli or Boleh Blah!? kami.

Pada bulan Mac nanti, Battlefield 1 akan disajikan dengan DLC baru, They Shall Not Pass, membawakan tema tentera Perancis. Anda boleh lihat 4 map baru dalam DLC ini di sini.


EA dan FIFA 19 Dibawah Penyiasatan Suruhanjaya Gaming Belgium Kerana Unsur Judi!

Pertuduhan daripada suruhanjaya tersebut yang mendakwa game ini haram kerana unsur judi – disangkal oleh EA!

Suruhanjaya Gaming Belgium dilaporkan sedang menyiasat EA di atas keengganan mereka membuang sistem loot box daripada FIFA 18 dan FIFA 19 yang akan datang ini.
Seperti yang dilaporkan sebelum ini, Suruhanjaya Gaming Belgium sedang melihat untuk membuang sistem lootbox daripada video game yang dilihat sebagai satu betuk perjudian yang menguntungkan EA.
Bagi yang kurang mengetahui, sistem loot box ini menggalakkan pembelian dalam game bagi mendapatkan item-item in-game secara rawak/random/cuba nasib. Dalam kes ini, pembelian pemain di dalam mode Ultimate Team FIFA menggunakan duit sebenar dilihat menjadikan game ini suatu kegiatan tikam/judi yang menggalakkan pemain terutamanya kanak-kanak untuk membelanjakan duit yang banyak dan seterusnya menjurus kepada ketagihan!

Berikutan isu ini, Blizzard telah membuang elemen lootbox daripada game mereka iaitu Overwatch dan Heroes of the Storm. EA pula masih belum melaksanakan perkara yang sama bagi game mereka FIFA 18 dan juga bagi FIFA 19 yang akan datang.
Menurut laporan Niewusblad, EA kini disiasat oleh pejabat pendakwaraya Brussel setelah menerima lapoan daripada Suruhanjaya Gaming Belgium berkenaan keengganan EA untuk membuang sistem lootbox daripada game-game mereka. Maka bermulalah babak mahkamah di antara EA dan pihak berkuasa Belgium.
Apa pendapat korang? Patutkah EA membuang terus elemen lootbox daripada game mereka? Adakah lootbox itu satu bentuk perjudian? Suarakan di Facebook dan Twitter kitorang.


Filem Tomb Raider Akan Fokus Tentang Pengembaraan Lara Mencari Bapanya

Penerbit filem ini telah memberikan sedikit gambaran tentang jalan cerita filem reboot ini.

Filem Tomb Raider akan datang nampaknya bakal mengambil sedikit ton daripada game terbaru francais ini, Rise of the Tomb Raider. Ia nampaknya bakal memfokuskan kepada pengembaraan Lara Croft dalam mencari bapanya, seperti yang dikatakan oleh penerbit filem ini, Graham King dalam satu temu ramah bersama HeyUGuys.
“Ini adalah sesuatu yang kami panggil sebagai “kembali kepada pangkal ceritanya”. Ini adalah Lara Croft yang muda, dalam pencarian untuk mengetahui sama ada bapanya masih hidup atau telah meninggal dunia, jadi ia mempunyai bahagian yang beremosi dan saya rasa Alicia telah mendapati ia sangat menarik,” kata King.
“Saya rasa penceritaannya adalah sangat baik dan saya rasa kami sudah memiliki kru yang betul dan pengarah yang betul dan saya rasa ia akan menjadi sesuatu yang seronok dalam membikin filem seperti ini,” tambah King lagi.

Dalam Rise of the Tomb Raider, kisahnya berkisar tentang Lara yang berusaha untuk meneruskan penyelidikan bapanya, Richard Croft. Jalan cerita filem ini dikuatkan lagi apabila sebelum ini, pelakon watak Lara sendiri, Alicia Vikander mengesahkan bahawa filem ini akan berdasarkan game reboot yang dikeluarkan pada tahun 2013.
Filem Tomb Raider yang akan mendapat sentuhan arahan Roar Uthaug dan dibintangi Alicia Vikander ini bakal menemui para peminat pada Mac 2018.


Mengapa England Cemerlang Dalam Piala Dunia 2018? Sebab Mereka Isi Masa Di Rusia Dengan Bermain Fortnite

It’s coming home.

Setelah menanti 28 tahun lamanya, England akhirnya menamatkan ‘badi suku akhir’ Piala Dunia selepas menewaskan Sweden pada hujung minggu lalu. Menunggu mereka di separuh akhir ialah satu lagi pasukan yang begitu cemerlang dalam Piala Dunia edisi kali ini, Croatia.
Mengapa skuad The Three Lions pada kali ini berjaya layak sehingga ke jauh ini, sesuatu yang generasi emas England yang pernah dibarisi Steven Gerrard, Frank Lampard, Michael Owen, David Beckham, John Terry dan lain-lain tidak mampu lakukan? Sebab hubungan sesama pemain kali ini lebih erat kerana mereka bermain Fortnite bersama.
Dalam temuramah ketua pasukan Harry Kane bersama BBC Sport, beliau telah mendedahkan yang beliau dan beberapa rakan lain meluangkan masa mereka di Rusia dengan bermain Fortnite. Ketika ditanya apakah aktiviti yang beliau gemar lakukan di Rusia selain menjaringkan gol, ini jawab Kane:
“Bermain Fortnite. Ia mengisi masa dengan baik. Ada beberapa pemain daripada kita bermain beberapa pusingan dalam game ini.”
Kata Kane lagi, isterinya ada memerlinya dengan mengatakan yang skuad mereka itu umpama sedang bercuti dengan sekumpulan rakan lelaki – hanya bermain Fortnite dan tiada anak-anak untuk dijaga.

Kalau korang menyaksikan perlawanan England menentang Sweden itu, korang akan dapat melihat Dele Alli yang menjaringkan gol kedua meraikan jaringannya dengan salah satu emote dalam Fortnite. Korang boleh saksikannya di bawah:
https://twitter.com/marcusgilmer/status/1015616304307494912
Persoalan yang patut kita tanya kepada mereka sekarang, mampukah skuad England ini pulang ke tanah air dengan membawa Victory Royale?


Tencent, Syarikat China Pegang 13% Pasaran Game Dunia – Sudah Bangunkan Platform Jualan Game Seperti Steam

Tencent, pemilik League of Legends dan juga Clash Royale berhasrat untuk memonopoli platform jualan game di Asia!

Menurut Daniel Ahmad, juruanalisa Niko Partners,syarikat korporat mega Asia itu merancang untuk mempromosikan platform gamingnya dengan penjenamaan semula dari Tencent Gaming Platform ke WeGame.
Dengan bilangan pelanggan seramai 200 juta di China sahaja, platform WeGame dari Tencent yang akan dibuka di China tapi terbuka kepada gamers seluruh dunia ini mampu menjadi pesaing Steam dari jumlah pelanggan!
Sebagai perbandingan, Steam mempunyai 125 juta pelanggan aktif setakat tahun 2015.

Looks like Tencent will rebrand its 'Tencent Games Platform' to 'WeGame'.
It's basically Tencent's version of Steam. pic.twitter.com/Rx7ndSXJVM
— Daniel Ahmad (@ZhugeEX) April 16, 2017
Setakat ini, Tencent berhasrat membawa Paragon, Heroes of Might & Magic, Rocket League dan Paladins ke pasaran China melalui platform WeGame ini. Cities: Skylines juga baru-baru ini telah dilancarkan melalui platform Tencent.

Pengkaji pasaran NewZoo menganggar Tencent telah berjaya memiliki 13% daripada pasaran game sedunia, termasuk pegangan saham di syarikat-syarikat game ternama. Tencent bukan sahaja memiliki Riot Games yang membangunkan League of Legends, mereka juga mempunyai pegangan saham di Blizzard, Activision, Supercell, Epic Games dan banyak lagi!


Bersedia Untuk Demo FIFA 17 Minggu Depan!

Konami sudah pun menerbitkan demo bagi PES 2017 – EA pula masih belum mengumumkan tarikh demo secara rasmi.

Bagaimanapun, melalui satu temuramah Gamereactor bersama Gareth Reeder, Lead Producer FIFA 17, demo FIFA 17 akan dilancarkan pada 13 September!
Tiada maklumat lanjut dikongsikan, tapi kita boleh menantikan kemunculan FIFA 17 di platform PC, PS4 dan Xbox One. Kandungan demo juga masih belum diumumkan, tetapi mungkin ia bakal mempunyai kandungan demo FIFA 17 yang sama dengan apa yang dibawakan di Gamescom tempoh hari.
Berikut adalah kandungan yang disediakan EA Sports semasa Gamescom 2016:
Pasukan-pasukan:
Real Madrid, Manchester United, Chelsea, Olympique Lyonnais, Paris Saint-Germain, Seattle Sounders, Tigres UANL, FC Bayern Monaco, Gamba Osaka, Inter, Juventus
Stadium-stadium:
Stamford Bridge, Suita City Football Stadium, Centuitylink Field

Baru-baru ini EA Sports telah mendedahkan rating para pemain dalam FIFA 17, dengan Cristiano Ronaldo sebagai pemain dengan rating tertinggi.
Messi juga takkan menghiasi muka depan game ini, sebaliknya pemain Borussia Dortmund Marco Reus telah dipilih menjadi cover hadapan untuk FIFA 17!
FIFA 17 akan dilancarkan di PS4, PS3, Xbox One, Xbox 360 dan PC pada 29 September 2016.


Sony Buang Penggunaan Kad Kredit, Debit, PayPal Di PS3, PS Vita

Mac lalu, Sony telah mengumumkan rancangan mereka untuk menutup PlayStation Store di PlayStation 3 dan PlayStation Vita, membuatkan para pemain tidak akan berpeluang lagi untuk membeli game-game baharu di platform-platform tersebut.
Walau bagaimanapun, setelah menerima kecaman teruk, Sony menarik semula hasrat itu.
Terkini, walaupun masih membuka PS Store di PS3 dan Vita, Sony nampaknya akan menyukarkan para pemain untuk melakukan pembelian di platform-platform lama itu.
Sony telah mengumumkan yang bermula 27 Oktober 2021, mereka tidak akan membenarkan lagi penggunaan kad kredit, kad debit dan PayPal untuk membeli sebarang kandungan atau menambah nilai wallet PlayStation Store melalui konsol PS3 dan Vita.
Terdapat beberapa cara lain yang boleh digunakan untuk membeli kandungan-kandungan di PS3 dan Vita. Antaranya menambah nilai menggunakan kad topup PS Store terus di konsol dan handheld itu.
Selain itu, para pemain boleh menambah nilai terlebih dulu wallet PS Store di desktop, peranti mobile, konsol PS4, atau konsol PS5 (menggunakan kad kredit, kad debit, PayPal, kad topup). Setelah mempunyai jumlah wang yang diingini dalam wallet, pemain boleh gunakan wang itu di konsol PS3 atau Vita.


Trailer Terbaru Wild Hearts Menunjukkan Raksasa Baharu Dan Golden Tempest

Gameplay trailer terbaru Wild Hearts didedahkan semasa pertunjukan The Game Awards 2022 yang memaparkan raksasa Kemono dan Golden Tempest.
Hampir sama seperti siri Monster Hunter, Wild Hearts memerlukan pemain untuk memburu raksasa Kemono dalam kawasan Azuma yang penuh dengan habitat berbahaya.

Pengarah Koei Tecmo, Kotaro Hirata dan Takuto Edagawa menjelaskan dalam temu ramah sebelum ini bahawa Omega Force telah menghasilkan beberapa prototaip untuk game ini sebelum studio betul-betul berasa puas hati dengan keseimbangan dari segi pengalaman visual dan keunikan.
Wild Hearts akan dilancarkan ke platform PC, PS5, dan Xbox Series X/S pada 17 Februari tahun depan. Game ini telah berada dalam pembangunan selama 4 tahun dari pembangun yang menghasilkan siri Dynasty Warriors.


Jangan Tonton Trailer Pelancaran Death Stranding Kalau Nak Elakkan Spoiler Kerana Ianya Hampir 8 Minit

Kepada korang yang biasa mengikuti perkembangan game-game terkini, semestinya tahu bahawa boleh dikatakan kesemua game yang mengeluarkan trailer pelancaran pasti mengeluarkan sebuah video pendek sekitar seminit dua untuk mengumumkan sahaja pelancaran game tersebut.
Namun, bukan itu yang difikirkan oleh veteran dalam industri yang seorang ini, iaitu Hideo Kojima. Game yang dibangunkan Kojima Productions, Death Stranding telah mengeluarkan trailer pelancaran — memaparkan babak sinematik dan gameplay sepanjang hampir 8 minit!
Korang boleh tonton video terbaru ini di bawah, tapi harus diingat, akan terdapat spoiler yang mungkin korang ingin elakkan, jadi saksikannya atas risiko sendiri.

Death Stranding akan dilancarkan untuk PS4 pada 8 November ini. Versi PC pula akan dilancarkan sekitar pertengahan tahun 2020.


PlayerUnknown Dah Cukup Dengan Genre Battle Royale, Tidak Akan Keluarkan PUBG 2

Genre battle royale ada di mana-mana sekarang. Dari Battlefield, Call of Duty, sehinggalah ke Tetris. Semuanya mahu mengeluarkan versi mereka sendiri untuk genre yang sangat popular ini.

Walau bagaimanapun, individu yang mempopularkan genre ini, bapa PUBG dan H1Z1, Brendan “PlayerUnknown” Greene “sudah cukup” dengan genre ini.
Baru-baru ini, Greene telah mengumumkan bahawa beliau sudah beralih ke satu projek baru di bawah divisi baru PUBG Corp., yang digelar PUBG Special Projects. Beliau kini telah meninggalkan pembangunan game PUBG di Seoul, Korea Selatan dan beralih ke Amsterdam, Belanda untuk “membangunkan satu divisi serba baru bagi memfokuskan kajian dan pembangunan game.”
Terbaru, dalam satu temubual bersama GamesIndustry.biz, Greene mendedahkan yang beliau sudah menamatkan “jodohnya” dengan genre battle royale. “Konsep last man standing adalah hebat, tapi saya sudah cukup melakukannya,” kata Greene. “Saya tiada niat untuk mencipta PUBG 2, saya dah habis dengan battle royale, masa untuk mencuba sesuatu yang lain.”
“Saya fikir saya telah menyediakan orang lain cara yang baik untuk membunuh satu sama lain, tapi saya ingin meninjau sesuatu yang lain,” tambah beliau.

Jadi, apa agaknya yang beliau sedang bangunkan di bawah projek rahsia PUBG Corp. itu? Beliau sudah cukup dengan “genre battle royale” dan “bunuh-membunuh”. Game bagaimana yang berada dalam fikirannya kini?


Nioh – Koleksi Markah Dan Review Dari Pengkritik

Pasti ramai yang akan membandingkan Nioh dengan siri Dark Souls.

Nioh dibangunkan oleh Team Ninja, jelas dengan pengaruh-pengaruh siri seperti Dark Souls, Bloodborne dan juga Diablo. Dalam sesi beta yang lepas, Nioh menerima pelbagai respon yang positif dari pengkritik dan juga komuniti umumnya.

IGN – 9 (dalam proses penyiapan)
Destructoid – 9
USgamer – 4/5
Game Informer – 9
Attack of the Fanboy – 4.5/5
Eurogamer – Disyorkan
Stevivor – 8

Nioh akan diterbitkan pada 7 Februari eksklusif untuk PlayStation 4.


Indivisible: Sebuah 2D Action RPG Dari Studio Indie Lab Zero Games!

Developer yang telah menghasilkan Skullgirls telah bekerjasama dengan publisher 505 Games untuk mengeluarkan kempen di Indiegogo yang telah menarik perhatian ramai pihak!

Developer dari Lab Zero Games telah mengatakan gameplay Indivisible banyak dipengaruhi game seperti Super Metroid, Castlevania dan Valkyrie Profile manakala seni grafik lebih menyerupai game mereka terdahulu iaitu Skullgirls! Game ini banyak dipengaruhi oleh budaya negara-negara Asia Tenggara khususnya.
Indivisible adalah sebuah game yang menceritakan tentang seorang gadis yang bernama Anja dan beliau telah belajar untuk menyerap kuasa dari orang atau entiti yang lain. Pada masa yang sama, perkampungan beliau telah diserang oleh kuasa jahat.
Dijangkakan game ini memerlukan masa sebanyak 20 hingga 30 jam untuk dihabiskan tidak termasuk side quest! Lab Zero menyatakan game ini bakal mempunyai replayability yang tinggi.
Kami di JomGaming gemar melihat studio indie mencuba idea baru dan kami telah membantu mendanakan game Indivisible ini!
Bagi mereka yang berminat, cuba prototype game ini dengan klik pada link dibawah!
WINDOWS | LINUX | MAC | US PS4 | EU PS4 | STEAM


Bully 2 Dilaporkan Sepatutnya Diumumkan Semasa The Game Awards 2021, Ura-Ura Dalam Pembikinan

Khabar angin mengenai Bully 2 kembali lagi, dan kali ini ia hadir daripada wartawan tersohor, Tom Henderson.
Henderson menyatakan bahawa Bully 2 sepatutnya didedahkan semasa The Game Awards 2021 yang berlangsung minggu lalu sebagai salah satu game kejutan.
Beliau menambah lagi dengan mengatakan game itu sebenarnya telah diperlihatkan kepada sesetengah pihak, menandakan pendedahan akan dilakukan dalam masa terdekat. Sesetengah daripada mereka, kata Henderson, telah melihat ‘versi yang sudah boleh dimainkan’ pada beberapa minggu sebelum Tha Game Awards 2021.
Walaupun beliau sendiri mengakui agak kabur dalam melaporkan ura-ura ini, Henderson menegaskan yang sememangnya ada sesuatu yang ‘berlaku’ dengan Bully 2, atau apa sahaja judulnya kelak.
Henderson juga tidak menyatakan sebarang alasan mengapa game itu akhirnya tidak didedahkan semasa majlis anugerah tersebut.

Bully 2 was expected as a potential surprise reveal at #TheGameAwards last week after some people have been shown some material alluding to a reveal soon.Information is a bit blurry at the moment, and I have to be quite vague here, but if I hear more I will report on it. pic.twitter.com/OF53pU5Y8C— Tom Henderson (@_Tom_Henderson_) December 13, 2021

Apa-apa pun, seperti biasa, selagi berita ini tidak disahkan secara rasmi, maka jangan terlalu meletakkan harapan yang tinggi.
Kira-kira setahun lalu, kita ada mendengar pula khabar angin yang mengatakan pembikinan Bully 2 telah dibatalkan pada 2017 untuk memberi laluan kepada pembangunan GTA 6 dan Red Dead Redemption 2.


Horizon Zero Dawn: 4 Video Terbaru Ini Adalah Persediaan Anda Sebelum Pelancaran

4 buah video yang pasti akan membuat anda semakin tidak sabar untuk memainkan game terbaru daripada Guerrilla Games ini.

Video di bawah memperkenalkan bagaimana Aloy bebas bereksplorasi dalam dunia Horizon Zero Dawn yang cukup luas. Aloy akan menjelajah ke pelbagai lokasi, mencari artifak dan menemui pelbagai misteri-misteri purba semasa perjalanan ini.

Video di bawah ini pula memperlihatkan apakah Machines yang bakal para pemain temui dan hadapi sepanjang memainkan game ini. Ada yang tidak berbahaya, dan semestinya, ada juga yang perlu ditentang.

Keupayaan menjejak yang dimiliki Aloy turut diperlihatkan semasa combat yang dilakukannya. Anda boleh saksikannya di bawah.

Video di bawah ini pula, lebih memfokuskan kepada Aloy itu sendiri, iaitu watak utama yang bakal gamers mainkan dalam Horizon Zero Dawn. Ia turut menunjukkan serba sedikit bagaimana Aloy menjejak kisah-kisah waktu lampaunya.

Guerrilla Games juga telah menerbitkan beberapa video untuk memerkenalkan musuh-musuh yang bakal dihadapi pemain seperti Stormbird dan Behemoth.
Horizon Zero Dawn akan dilancarkan pada 28 Februari ini, eksklusif untuk PlayStation 4.


Satu Rahsia Terbaru P.T. Terbongkar – Lisa Selama Ini Mengekori Belakang Korang

Tahun ini, genaplah lima tahun P.T dikeluarkan — iaitu “Playable Teaser” untuk game Silent Hill yang pada ketika itu sedang dibangunkan oleh pasukan yang diketuai Hideo Kojima dan Guillermo Del Toro.
P.T. diakui ramai pemain sebagai game seram paling menakutkan pernah dihasilkan. Setelah berjalan-jalan di dalam rumah yang cukup menyeramkan, berulang-alik serta keluar masuk dari satu ke bilik ke satu bilik, kita dikejutkan dengan hantu yang diberi nama Lisa pada akhir demo tersebut. Jumpscare ini telah berjaya membuatkan ramai pemain, termasuk penulis sendiri, tercampak controller kerana terkejut.
Kita pun tahu apa jadi selepas itu, iaitu ia telahpun ditarik balik dari PlayStation Store setelah Konami mengumumkan pembatalan game tersebut. Berita itu cukup menyedihkan.
Walau bagaimanapun, lima tahun selepas pengenalan demo tersebut, para peminat masih lagi melakukan datamining terhadap game ini, dan terbaru, satu rahsia yang cukup menyeramkan telah berjaya dibongkar.
Seorang dataminer, Lance McDonald, telah menemui bahawa selama ini, Lisa sebenarnya sentiasa berada di belakang para pemain. Kalau korang masih ingat bermain demo ini, suara seorang wanita sering kedengaran di belakang pemain, malah kadang-kala ternampak bayang-bayang aneh di dinding, namun apabila toleh ke belakang (pandangan first-person), tiada apa yang kelihatan. Maka, kita hanya menganggap ia hanyalah suara yang bermain dalam minda sahaja.

In P.T., it's common to hear noises as if Lisa is right behind you, or see weird shadows moving around in front of you, but when you turn around, there's nothing there. I hacked the game to allow the player to see behind them without actually turning around and… pic.twitter.com/bj1P0ymIZ6
— Lance McDonald (@manfightdragon) September 9, 2019
Dataminer tersebut telah melakukan mod terhadap P.T. yang mana ia boleh memusingkan kamera tanpa membuatkan karakter pemain itu menoleh secara fizikal ke belakang. Maka ternampaklah kita semua bahawa Lisa sememangnya benar-benar berada di belakang pemain — sentiasa membisikkan sesuatu ke telinga.
Korang boleh saksikannya sendiri di bawah:

She actually attaches to the player's back as soon as you get the flashlight, here, I demonstrate how you can see some strange shadows. I then lock the camera in place and walk forward, showing how she's always there… following you… pic.twitter.com/zarhwjNmZz
— Lance McDonald (@manfightdragon) September 9, 2019
Mengetahui pembongkaran ini membuatkan kita bertambah kecewa kerana demo sahaja sudah mampu mewujudkan satu keseraman yang luar biasa walaupun sudah lima tahun dikeluarkan — bayangkan sekiranya Konami tidak membatalkan game ini. Tahap seram yang macam mana mampu disajikan? Satu persoalan yang takkan terjawab.


Sword Art Online: The Beginning: Video Battle Pertama Sudah Muncul!

Sebuah video berdurasi 26 saat telah muncul di Youtube! Jom layan!

https://youtu.be/-FF1rUWTCQs
Dalam video ini, anda dapat melihat dari sudut pandangan anda, jika anda adalah pemain SAO: The Beginning. Anda juga dapat melihat rakan-rakan anda yang lain turut bertarung dengan musuh-musuh kecil yang lain.

Tiba-tiba, muncul musuh yang sangat besar. Rupanya seperti The Gleam Eyes yang pernah Kirito lawan dalam anime Sword Art Online. Dalam anime ini, Kirito telah mengalahkan boss ini dengan skill dual-blade nya.

Sama ada pemain ini selamat atau tidak, kami tidak tahu kerana video ini terhenti setakat ini sahaja. Kami ucapkan selamat maju jaya terhadap pemain tersebut!
Sword Art Online: The Beginning Alpha Test sedang berlangsung sekarang hingga 20 Mac 2016. Kami tak sabar tunggu berita selanjutnya mengenai NerveGear awesome ini!
JomBaca: Sword Art Online: The Beginning: Alpha Test Sedang Berjalan!


DotA 2: Fnatic Terkulai Di Epicenter! Sumpahan Terbaru Dari Pemain Disingkirkan?

Semalam telah berlangsung perlawanan bagi pertandingan Epicenter 2016 bagi peringkat Wild Card. Pasukan dari Malaysia iaitu Fnatic bersama 3 pasukan lain bertanding bagi merebut 2 tempat untuk ke Main Event.

JomBaca: DotA 2: Epicenter Medan Menguji Kehebatan!
Namun begitu, impian Fnatic untuk melayakkan diri ke Main Event Epicenter 2016 tidak kesampaian apabila tewas kepada 2 pasukan yang mempunyai ranking bawah iaitu compLexity dan juga No Diggity.

Kekalahan ini begitu mengejutkan ramai peminat mereka yang beranggapan dengan kepulangan Mushi akan dapat memberi impak yang besar kepada pasukan Fnatic. Para peminat juga ramai yang menyatakan kekecewaan mereka di laman Facebook Fnatic Dota dan merasakan bahawa penyingkiran Net adalah satu keputusan yang salah.
Sementara itu Newbee dan juga compLexity telah pun mengesahkan slot mereka untuk ke Main Event apabila mendominasi 2 tempat teratas di dalam pusingan Wild Card untuk melayakkan mereka beraksi bersama 6 pasukan jemputan yang lain.
ADIOS!!


Heroes Never Die! Barisan Tournament Esport Overwatch Bertaraf Dunia Akan Datang!

Overwatch baru sahaja step up! Jom baca tournament peringkat dunia mereka.

Empat acara Overwatch World Cup sedang dalam perancangan dan akan mencapai kemuncak di acara final besar-besaran di BlizzCon pada bulan November nanti, menurut laporan dari Dot Esports!
Overwatch Contenders Season One akan bermula pada bulan Ogos.
OGN Overwatch Apex sedang rancak berkembang di Korea Selatan.
The Overwatch League pula akan datang!
Overwatch di BlizzCon sebagai penutup acara November tahun ini!
Acara esport Overwatch belum menemui ajalnya. Ia baru sahaja bermula!
Blizzard agak perlahan dalam memajukan Overwatch League selepas diumumkan di BlizzCon tahun lepas – membuatkan banyak pasukan profesional melepaskan pasukan Overwatch mereka, sehingga menimbulkan kemarahan di kalangan peminat Overwatch. Ada suara-suara yang mengatakan bahawa Overwatch sudah pun mati!
Memang sukar untuk memulakan Overwatch League. Ianya memerlukan dana, tenaga kerja dan sebagai sebuah syarikat korporat, Blizzard mahu memastikan ianya benar-benar stabil. Namun, pihak Blizzard yang senyap berkenaan isu ini, menimbulkan keresahan di kalangan pemain Overwatch profesional.
Jonathan “Reinforce” Larsson, pemain Misfits di dalam satu post Twitlonger berkata, “Jadual tournament akan datang ini menandakan keseragaman, sokongan dan pendedahan kepada organisasi esport yang kita semua nantikan! Jangan difikirkan tentang yang lepas, kita harus memandang ke hadapan!”
alwaysoov, jurulatih Lunatic-Hai pula berkata di Reddit, “Penglibatan Blizzard di dalam arena StarCraft 2 sehingga scene itu tenggelam juga membuktikan segalanya. Blizzard sukar mengadakan tournament, dan mereka lambat melakukan balance changes. Perkara yang sama dibangkitkan komuniti Overwatch. Overwatch boleh menjadi lebih besar daripada League of Legends sekiranya Blizzard bijak menyeimbangkan team dan pengendali tournament.”
Penantian bagi Overwatch League sememangnya menyedihkan. Tapi dengan pengumuman acara-acara ini, diharap ianya akan dapat menghidupkan kembali scene kompetitif Overwatch ini di serata dunia. Korang bolehlah mula berlatih kembali!


Kojima Sahkan Masih Mempunyai Hubungan Yang Baik Dengan PlayStation

Antara pengumuman gaming terbesar pada bulan ini adalah pengesahan kerjasama antara Kojima Productions dengan Xbox Game Studios.
Kepada peminat Xbox, tentunya berita ini diraikan kerana bukan mudah untuk menarik salah seorang pencipta terbaik dalam industri untuk membikin game untuk mereka.
Walau bagaimanapun, ia menimbulkan kerisauan kepada para peminat PlayStation yang selama ini menyokong baik hasil kerja Kojima sejak beliau masih berada di bawah Konami lagi. Para peminat PlayStation merasakan yang Hideo Kojima mungkin tidak lagi berminat untuk membangunkan game untuk platform itu setelah pengumuman kerjasama bersama Microsoft.
Namun, Kojima dengan pantas telah meredakan dakwaan ini. Dalam satu tweet di akaun rasmi studio tersebut, Kojima Productions telah menenangkan hati para peminat PlayStation.
“Selepas pengumuman kerjasama kami dengan Microsoft yang menggunakan teknologi cloud, ramai yang bertanya kami tentang kolaborasi kami dengan SIE [Sony Interactive Entertainment],” ujar tweet tersebut.
“Tolong ambil maklum bahawa kami terus mempunyai kerjasama yang sangat baik dengan PlayStation juga.”

After the announcement of our partnership with Microsoft using the cloud technology, many people have asked us about our collaboration with SIE. Please be assured that we continue to have a very good partnership with PlayStation® as well.#KojimaProductions https://t.co/mVOELwDuk9— KOJIMA PRODUCTIONS (Eng) (@KojiPro2015_EN) June 13, 2022

Apa yang Kojima dedahkan buat masa ini tentang projek game bersama Microsoft ini adalah ia merupakan sebuah game yang beliau “sentiasa ingin bikin sejak sekian lama” dan sesuatu yang “tidak pernah dialami” dalam mana-mana game sebelum ini.


7 Pemain Dari KL Raikous Akan Wakili Malaysia Ke Pokémon World Championships 2016 Di San Francisco!

Sedang korang asyik bermain Pokemon GO, tahukah korang Malaysia akan menghantar wakil ke Pokémon World Championships 2016?

Tujuh pemain ini bakal membawa nama tanah air ke persada antarabangsa dalam acara penuh gilang-gemilang di Amerika Syarikat nanti!

Pemain Pokémon dari 35 buah negara akan berentap di San Francisco untuk Pokémon World Championships pada 19 hingga 21 Ogos untuk merebut jumlah hadiah terkumpul sebanyak USD500,000 (RM2,018,025)!
Nama-nama yang dikuningkan itu adalah 7 pemain dari KL Raikous.
Siapakah ketujuh-tujuh pemain ini? Mereka berasal daripada KL Raikous, sebuah kumpulan gaming Pokémon yang bergiat aktif secara kompetitif.

7 pemain dari KL Raikous yang akan mewakili negara di acara tersebut adalah Ariff Erzanie Ramli, Aqlif Putra, Nasser Rulez, Ji Yun, Zarif Ayman, Gary Ng Yeong Jiang dan Destiny Soo JY.

Pokémon World Championships 2016 akan menampilkan para pemain yang telah layak melalui musim Championship Series 2016 – yang mana semuanya akan bertarung untuk memburu gelaran seterusnya sebagai juara dunia Pokémon Trading Card Game (TCG), Video Game Championship (VGC), atau Pokkén Tournament.

Wakil-wakil Malaysia ini akan bertanding di dalam kategori Video Game Championship (VGC) dalam Masters Division untuk peserta yang berumur 16 tahun dan ke atas.
Jangan ketinggalan untuk menyaksikan 7 wakil negara ini beraksi menerusi livestream di sini, dan anda boleh dapatkan jadual penuh untuk acara ini di sini. Jom kita ikuti perlawanan wakil-wakil Malaysia ini!
Semoga berjaya guys! Go catch’em all!


Modern Warfare 2 Catat Sesi Beta Terbesar Dalam Sejarah Call of Duty

Infinity Ward berjaya menarik perhatian ramai apabila sesi beta Modern Warfare 2 adalah yang terbesar dalam sejarah francais Call of Duty.
Pengumuman itu dibuat oleh Activision yang mendakwa sesi beta telah mencapai pemain teramai di setiap platform PS4, PS5, Xbox One, Xbox Series X dan S serta PC.

Walau bagaimanapun, tiada data rasmi dikongsikan untuk melihat berapa ramaikah pemain yang menyertai sesi beta Modern Warfare 2.
Sementara itu, Warzone Mobile pula telah mencapai 15 juta pra-pendaftaran di Google Play. Bagi pemain yang sudah mendaftar Call of Duty: Warzone Mobile sebelum ia dilancarkan pada tahun depan. Pemain akan dapat unlock Emblem: Dark Familiar dan Vinyl: Foe’s Flame serta X12 Prince of Hell Blueprint dan M4 Archfiend Weapon Blueprint.


PS5 Rakam Suara Reaksi Pemain Pada Saat Berjaya Dapatkan Sesuatu Trophy

Mungkin ramai yang belum tahu bahawa PS5 mempunyai satu fungsi di mana ia akan merakam dan terus menyimpan video pendek semasa detik sesuatu Trophy berjaya diperoleh pemain.
Satu lagi fungsi yang baru ditemui adalah video pendek yang dirakamkan itu turut merakam suara reaksi pemain pada saat tersebut. Sekiranya pemain tidak memakai headset atau earphone, mikrofon tetap akan berfungsi kerana controller PS5, DualSense turut mempunyai mikrofon terbina.
Korang boleh saksikan dan dengarkan suara reaksi seorang pemain di Reddit yang pertama kali menemui fungsi ini:

 First time Souls player. I didn’t realise that the PS5 records your microphone’s audio whenever you get a trophy. Whoops. from PS5

Fungsi ini pastinya menarik kepada ramai pemain, terutamanya kepada trophy hunter apabila berjaya mendapatkan satu-satu Trpohy yang begitu sukar untuk didapati.
Menurut Push Square, tentunya fungsi merakam/menyimpan video setiap kali mendapat Trophy ini boleh ditutup kerana ia akan memenuhi storan PS5 dengan begitu cepat. Jadi, terpulang kepada pemain sendiri untuk menghidupkan atau menutup fungsi ini.


Gameplay Horizon Forbidden West Pecahkan Rekod Jumlah Penonton Acara State of Play

Walaupun, acaranya berlangsung dua hari lalu, kami masih lagi terngiang-ngiang dengan gameplay pertama memukau Horizon Forbidden West yang dipaparkan dalam siaran langsung State of Play.
Tanpa kita sedar, acara kelmarin itu sebenarnya telah memecahkan rekod State of Play sebelum ini yang hanya memfokuskan kepada satu game sahaja.
Ketika artikel ini ditulis, video gameplay itu telah mengumpulkan lebih 4.2 juta tontonan. Ia cukup jauh meninggalkan acara State of Play yang memaparkan game lain seperti Demons Souls (2.2 juta) , Ghost of Tsushima (1.9 juta), The Last of Us Part II (1.5 juta), dan Ratchet and Clank Rift Apart (960 ribu).
Harus diingat, terdapat juga State of Play yang lebih banyak jumlah tontonan daripada ini, namun acara tersebut memperlihatkan lebih daripada satu game, manakala rekod yang disebutkan di atas adalah State of Play yang hanya memfokuskan satu game sahaja.

In only 3 hours Horizon Forbidden West is already the most watched State of Play ever for a PlayStation Studios gameHorizon FW – 2.3mDemons Souls – 2.2mGhost of Tsushima – 1.9mThe Last of Us Part II – 1.5mRatchet and Clank Rift Apart – 960kIncredibly impressive @Guerrilla pic.twitter.com/CoMltvCCY8— Benji-Sales (@BenjiSales) May 28, 2021

Horizon Forbidden West akan dilancarkan untuk PS5 dan PS4. Buat masa ini, Guerrilla masih belum mengumumkan tarikh pelancarannya.
Namun, sejurus selepas gameplay pertama itu diperlihatkan, Guerrilla ada mengeluarkan kenyataan bahawa pembangunan game tersebut sedang berjalan mengikut jadual dan mereka akan berkongsikan perkembangan terbaharu dalam masa terdekat.

Thanks for watching our #HorizonForbiddenWest gameplay reveal! We don't have an exact release date just yet, but development is on track and we will have an update for you very soon – thank you as always for your ongoing support!— Guerrilla (@Guerrilla) May 27, 2021


Trailer #3 The Legend of Zelda: Tears of the Kingdom


SFV: Costume Perang dan Collector’s Edition Dah Announcedlah!

Beta testing bagi siri Street Fighter V belom pon habis, tapi Capcom dah pon announce Collector’s Edition dan costume yang Mat Salleh Amerika boleh dapat melalui pre-order! Capcom, why you do this to me! Ishh, jom tengok apa diorang dapat..

Kalau Pre-Order from Gamestop, korang boleh dapat Hipster Ryu berjambang, baru turun dari pertapaan di pergunungan!

Kalau korang Pre-Order dari PlayStation Store/PC Digital, korang boleh dapat costume Chun Li berambut mengurai mayang nih. Dan pilihan baju kali ni jelas menampak aset amoi Thunderthighs ini.

Bagi yang Pre-Order menerusi Amazon, korang boleh dapatkan costume jubah hitam M. Bison yang berbahu ganas lagi menggerunkan.

Kalau korang Pre-Order kat Best Buy pulak, korang boleh dapat costume CAmmy yang comel-comel ganas nih. Peminat Cammy pasti dah basah tengok Cammy melepaskan tocang dan membiarkan rambutnya mengurai lembut!

Bukan itu saja, Capcom juga dah annouunce Collector’s Edition Street Fighter 5 – yang kitorang boleh katakan, WOW! OMGWTFBBQMUSTBUY! Dengan jangkaan harga 99.99USD, edisi ini bakal menjadi pakel ultimate kepada kipas-susah-mati series SF ini. Cuba tengok apa yang ada dalam Collector’s Edition ini, jom cekidaut!
Nota: Gambar di bawah adalah Work In Progress, Capcom mungkin ubah rupa bentuk atau isi kandungan pakej ini.

Disk game SFV pastinya akan disertakan lah, kalau tak, macaman korang nak main nanti ye tak?
Patung Ryu setinggi 10 inci, dengan artikulasi sendi yang ohsem dan finishing yang ganas, Ryu akan berdiri gagah menghadapi lawan seterusnya! Merembes sial! Lagi best, kotak packaging ini nanti akan ada window untuk korang skodeng Ryu!
Artbook 48mukasurat berkulit keras yang korang boleh usya lukisan dan design awal character dan game ini.
Code Cards bagi DLC seperti:

Komik Digital dari Udon yang pastinya ada character SF dalam versi komik ohsem
SFV Soundtrack Sampler untuk pilihan runut bunyi oomph!
Langganan Sebulan Twitch ke channel Capcom Fighters yang korang boleh dapati dalam semua variasi edisi SFV ini nanti – korang boleh dapat emoticon Twitch yang eksklusif dan access ke video-video arkib perlawanan SFV, sesuai untuk yang obses mengkaji perlawanan!
Access ke Online Beta SFV

Apa lagi you mau? Collector’s Edition ini akan mula dibuka Pre-Ordernya tak lama lagi, so pastikan korang dapatkannya cecepat, sebab kuantiti yang limited! Kumpul duit tuh dari sekarang ok guys!?


“Sesuatu Yang Baru” Bakal Diumumkan Untuk Xbox Oleh Microsoft Pada Hari Ini

Apa yang bakal diumumkan?

Minggu ini ialah minggu untuk acara Gamescom. Sebagai acara gaming kedua terbesar dunia selepas E3, pastinya akan ada pelbagai pengumuman baru yang menarik.
Dan nampaknya, Microsoft bakal mengumumkan sesuatu yang agak menarik untuk Xbox pada hari ini. Terbaru, orang kuat Xbox, Larry Hryb atau lebih popular dengan nama “Major Nelson”, telah memuatnaik satu gambar acah di laman Twitter-nya.
Gambar tersebut memaparkan papan tanda yang ada di acara Gamescom 2018 yang mengatakan “satu pendedahan bakal tiba esok”. Tweet tersebut disertakan dengan kapsyen yang meletakkan emoji “berteka-teki”.
https://twitter.com/majornelson/status/1031848563746193411
Para peminat tegar Xbox sudah mula membincangkan apakah yang bakal didedahkan. Adakah controller baru? Game eksklusif baru? Fungsi baru dalam Xbox? Atau mungkin konsol Xbox yang baru?
Sama-sama kita nantikan pengumuman rasmi daripada Microsoft.


Tencent Dilaporkan Ingin Lebih Agresif Mengambil-Alih Lebih Banyak Syarikat Game

Menurut Reuters, Tencent dilaporkan sedang mengubah startegi pemerolehan dan secara agresif ingin mengawal atau memiliki majoriti syarikat-syarikat video game luar negara.
Tencent, syarikat video game terbesar di dunia dari China telah melabur lebih dari 800 buah syarikat video game. Ini termasuklah 40% saham dalam Epic Games dan juga syarikat-syarikat lain seperti Activision Blizzard, Ubisoft, Krafton, PlatinumGames, FromSoftware serta Marvelous Inc.

Walau bagaimanapun, Tencent kurang melakukan pemerolehan secara penuh ke atas syarikat. Buat masa sekarang, ia memiliki 100% dari pembangun seperti Funcom, Riot Games, Sumo, Turtle Rock, Digital Extremes dan Splash Damage.
Syarikat gergasi itu kini secara agresif sedang mengubah strategi untuk memiliki majoriti atau mengawal saham syarikat di luar negara. Terutamanya di Eropah.
Perubahan strategi itu dilakukan atas sebab Tencent menjumpai kebergantungan kepada pasaran global untuk perkembangan masa hadapan syarikat. Sementara peraturan dan undang-undang terus diperketatkan di China.

Tencent juga telah lama melabur di pasaran global “sebelum peraturan baharu dikuatkuasakan” di China. Ia juga memberikan syarikat dan pihak pengurusan yang berbakat untuk memberikan mereka lebih ruang membesar dengan sendiri.
Tencent mengesahkan pada bulan Ogos bahawa syarikat itu akan kekal aktif dalam membeli syarikat video game di luar negara.
“Dari segi bisnes game, strategi kami adalah untuk fokus kepada pembangunan kemampuan kami, terutamanya di pasaran antarabangsa. Kami akan terus aktif dalam membeli studio-studio baharu di luar China.” Kata Tencent.


DLC Spider-Man Percuma Untuk Lego Marvel’s Avengers!

Dapatkan DLC Spider-Man yang ada 6 versi Spider-Man ini segera!

Watak Spider-Man sebelum ini tidak dimasukkan dalam senarai superhero dalam Lego Marvel’s Avengers. Kini beliau telah dimasukkan sempena kehadiran dalam Marvel Cinematic Universe melalui filem Captain America: Civil War.
Melalui DLC ini, korang akan menerima 6 versi Spider-Man iaitu:

Spider-Man versi Marvel Cinematic Universe
Spider-Man versi klasik
Spider-Man versi Miles Morales
Spider-Girl
Iron Spider
Scarlet Spider

Ini mungkin merupakan DLC terakhir untuk Lego Marvel’s Avengers kerana Lego Star Wars: The Force Awakens akan diterbitkan tidak lama lagi.
Dapatkan DLC ini segera untuk platform PC, PlayStation 3, PS4, Xbox 360 dan Xbox One.


Siri Pertandingan Johor Esport FIFA 19 Challenge Dengan Wang Hadiah RM28,000 Diumumkan!

Giliran industri esports Johor pula untuk bangkit!

Dari kiri:  Tuan Haji ‘On bin Jabbar @ Ja’afar, Ketua Pegawai Eksekutif Sports Johor, YB Mohd Khuzzan bin Abu Bakar, Pengerusi Jawatankuasa Belia, Sukan dan Kebudayaan Negeri Johor dan En. Nazirul Afiq bin Mohd Amin, Pengarah Urusan Consolewar.
Kelmarin satu perjanjian persefahaman telah ditandatangani antara Sports Johor dan ConsoleWar.

Sports Johor akan bekerjasama dengan Consolewar HQ – Official selaku jenama francais studio gaming terbesar di Johor -…
Posted by JomGaming on Khamis, 27 September 2018

Sports Johor selaku agensi pembangunan sukan di negeri Johor yang diuruskan oleh Majlis Sukan Negeri Johor (MSNJ) – berhasrat membangun dan memajukan industri sukan elektronik negeri selaras dengan aspirasi yang dicetuskan oleh Menteri Belia dan Sukan Malaysia, Tuan Syed Saddiq bin Syed Abdul Rahman.

Dengan itu, Sports Johor akan bekerjasama dengan ConsoleWar selaku jenama francais studio gaming terbesar di Johor – dalam menganjurkan 4 siri pertandingan Johor eSport FIFA 19 Challenge.

Siri pertandingan ini masing-masing akan menawarkan wang hadiah berjumlah RM7,000 dan akan dianjurkan di bandar-bandar utama Johor pada tarikh-tarikh berikut:

29 September 2018 di [email protected], Johor Bahru
27 Oktober 2018 di Wetex Parade, Muar
24 November 2018 di UTC Pasir Gudang
22 Disember 2018 di Dataran Bandaraya Johor Bahru

Majlis tersebut yang turut dihadiri YB Tuan Mohd Khuzzan Abu Bakar, Pengerusi Jawatankuasa Belia, Sukan dan Kebudayaan Negeri Johor turut mengumumkan rancangan masa hadapan Kerajaan Johor dalam memajukan arena esports negeri Johor.
Antara yang menarik perhatian adalah penganjuran pesta pertandingan esports pada tahun hadapan yang akan menampilkan 7 game! Eh, Johor Cyber Games ke nih? Wow! Untunglah warga Johor – esports dah mula rancak!

Kalau korang berminat untuk join pertandingan Johor Esport FIFA 19 Challenge siri pertama, KLIK AJE LINK INI UNTUK MAKLUMAT LANJUT.
Korang boleh juga dapatkan info selanjutnya di Facebook Consolewar HQ – Official.


Laporan Tertiris Baru Mengatakan Red Dead Redemption 2 Akan Keluar Pada 8 Jun – Betul Ke Bohong?

Coolshop, kedai dari Denmark telah membocorkan tarikh keluaran untuk video game keluaran Rockstar iaitu Red Dead Redemption 2.
Coolshop menyenaraikan Red Dead Redemption 2 akan dikeluarkan pada 8 Jun tahun hadapan. Apa yang menariknya, ini merupakan kedai online yang sama yang telah membocorkan tarikh keluaran game Grand Theft Auto V, lebih awal dari tarikh pengumuman rasmi yang dibuat oleh Rockstar. Sementara game Red Dead Redemption yang dahulu mempunyai tarikh keluaran yang berlainan, tarikh keluaran GTA V pula dikeluarkan serentak di seluruh dunia.

Berdasarkan trailer di atas, Red Dead Redemption 2 akan dikeluarkan pada musim bunga (Mac-Jun) tahun 2018, mungkin akan dikeluarkan pada awal bulan Jun. Red Dead Redemption 2 akan dikeluarkan untuk PlayStation 4 dan Xbox One.
Sumber: Gameinformer


4 Pemain Penghias Muka Hadapan PES 2020 Didedahkan – Messi, Pjanic, Gnabry & McTominay

Game bola sepak keluaran Konami pada tahun ini sememangnya penuh dengan kekeliruan. Selepas menjenamakan siri ini dengan meletakkan ‘eFootball’ di hadapan judul PES 2020, muka hadapannya juga turut mengelirukan.
Kita semua menganggap sebelum ini bahawa penghias muka hadapan untuk PES 2020 ialah Lionel Messi dan legenda Ronaldinho, tetapi rupanya tidak. Empat pemain penghias muka hadapan global telah didedahkan, dan mungkin ramai yang kurang berpuas hati dengan senarai pemain ini.
Selain Messi, tiga pemain lain yang menyertai beliau ialah Miralem Pjanic, Serge Gnabry & Scott McTominay. Tidak pasti apakah sebenarnya strategi Konami dalam memilih tiga pemain ini kerana secara peribadi (dan ramai juga pasti setuju), mereka bukanlah bintang bola sepak pada waktu ini yang boleh menarik sebagai penghias muka hadapan.

😍🔥😍🔥
Here it is! The OFFICIAL reveal of our Global cover for #eFootballPES2020, which launches on September 10th! pic.twitter.com/er682J68ku
— eFootball PES (@officialpes) July 30, 2019
Apa-apa pun, sekiranya korang peminat setia siri PES, penghias muka hadapan ini pastinya bukan satu isu yang besar kerana gameplay yang disajikan dalam game itu lebih penting.
Versi demo PES 2020 kini sudah boleh dimainkan sekarang di PC, PS4 dan Xbox One.
eFootball PES 2020 akan dilancarkan sepenuhnya pada 10 September 2019 untuk PC, PS4 dan Xbox One.


Sony: Kehadiran PlayStation Neo Tidak Akan Pendekkan Jangka Hayat PS4

Para pemilik PlayStation 4 tidak perlu risau tentang jangka hayat konsol tersebut, buat masa ini.

Menurut laporan dari NeoGAF, dengan kehadiran konsol PlayStation 4 versi dipertingkatkan keupayaannya, codename Neo, tidak bermakna jangka hayat konsol PS4 yang ada kini akan berakhir lebih awal daripada yang dijangka. Boss PlayStation Worldwide Studios, Shuhei Yoshida mengatakan bahawa PS Neo bukanlah hadir untuk menggantikan PS4.
“Oh tidak, PS4 adalah PS4, kamu tahu bahawa PS4 high-end yang baru masih adalah PS4, jadi jangka hayatnya tidak akan dipendekkan,” kata Yoshida dalam temu ramah bersama Gameswelt.

Yoshida mendedahkan hal ini selepas beliau telah ditanya apakah dengan kehadiran konsol versi baru seperti yang akan dikeluarkan syarikat seperti Sony (dan Microsoft dengan Project Scorpio), ia bakal memendekkan jangka hayat sesebuah generasi konsol.
Daripada cara beliau menjawab soalan tersebut, ia kelihatan seperti beliau mahu menekankan bahawa PS Neo dan PS4 melengkapkan antara satu sama lain. PS Neo menjadi konsol high-end yang lebih mahal, manakala PS4 kini akan akan lebih berpatutan, namun tetap berupaya memberikan kepuasan yang baik seperti yang telah mereka tampilkan dalam Uncharted 4: A Thief’s End.
JomBaca: PlayStation Neo Dilaporkan Bakal Dilancarkan Pada Tahun Ini
Sumber gambar


Sniper Elite 4 – Koleksi Markah Dan Review Dari Pengkritik

Masa sudah tiba untuk kembali ke Perang Dunia ke-2 sebagai penembak jitu.

Sniper Elite 4 adalah sekuel kepada Sniper Elite 3 yang mengisahkan seorang penembak tepat bernama Karl Fairburne. Dalam siri terbaru ini, beliau akan dihantar ke Italy untuk membantu menentang pengaruh Fasisme semasa Perang Dunia ke-2.

GameSpot – 8
Stevivor – 8
Game Informer – 7.75
IGN – 8.3
The Guardian – 3/5
CG Magazine – 8.5
Push Square – 7
Twinfinite – 4/5
The Sixth Axis – 8
Attack of the Fanboy – 4/5
PlayStation LifeStyle – 8.5
PlayStation Universe – 8.5
GamesRadar+ – 4/5
God is a Geek – 7.5
We Got This Covered – 4/5

Sniper Elite 4 boleh didapati untuk PC, PS4 dan juga Xbox One.


Game Baharu Dari Pembangun A Way Out Berjudul It Takes Two – Co-Op Aksi Platformer

Seperti dijanjikan, Hazelight Studios telah memperkenalkan game yang sedang mereka bangunkan, diberi nama It Takes Two.
Semasa EA Play Live yang berlangsung tadi, pengarahnya, Josef Fares telah berkongsikan visi yang dipegang oleh studio mereka, seterusnya mendedahkan serba sedikit tentang game baharu itu yang bergenre co-op aksi platformer.
Dua pemain diperlukan untuk mengawal May dan Cody. Di kala pasangan suami isteri ini diambang penceraian, entah bagaimana, minda mereka telah dipindahkan ke dua anak patung yang dibuat oleh anak perempuannya, Rose, yang mewakili kedua-dua ibu bapanya itu. Kini, misi May dan Cody adalah untuk kembali ke jasad asal mereka.
It Takes Two akan dilancarkan ke PC, PS4 dan Xbox One pada tahun ini. Tiada tarikh tepat diumumkan buat masa ini.
Walaupun belum lagi memaparkan gameplay sebenar, korang boleh saksikan video penerangan daripada Fares di bawah, yang turut menyelitkan sedikit paparan game ini.


Tembakan paling gila dalam sejarah Counter-Strike, 1 bullet 5 kills

View this post on Instagram            A post shared by JomGaming (@jomgaming)


Final Fantasy VII Remake: Boleh Beli or Boleh Blah!?

Setelah 23 tahun penulis menunggu, Final Fantasy VII Remake kini menjadi realiti dan ia tidak menghampakan!

Jejaka idaman semua wanita kini kembali setelah 23 tahun menyepi
Sebagai peminat tegar siri Final Fantasy keluaran Square Enix, penulis sebenarnya risau jika remake ini mungkin akan memunahkan memori-memori indah ketika bermain Final Fantasy VII pada tahun 1997. Tetapi remake ini bukan sahaja berjaya menjaga indah memori tersebut, malah Square Enix mewarnai lagi memori indah tersebut dengan grafik yang sangat detail, sistem battle yang penuh aksi, jalan cerita yang berkesinambungan dan ekspresi karakter yang penuh feel gitu.
Mari kita lihat satu persatu apa yang ada di dalam Final Fantasy VII Remake ini yang penulis suka dan sudah pasti ada juga kekurangan kerana tiada apa yang dicipta manusia adalah sempurna.
Grafik
Grafik dalam Final Fantasy VII Remake ini tidak menghampakan langsung. Setiap kawasan yang dimasuki dicipta dengan sangat tekun dan sangat tepat dengan mood kawasan tersebut. Boleh bayangkan tak piring yang berada di atas kawasan gelandangan direka dengan penuh detail sehingga kita boleh nampak setiap lekuk dan lampu walau jauh mana sekalipun tanpa efek blur. Lebih detail dari spaceships dalam Star Wars!
Piring di atas bandar Midgar pun di reka dengan penuh detail!
Kawasan di setiap sektor yang berbeza dalam game juga tidak direka sekadar memenuhi pemandangan. Semuanya dicipta secara unik dan menambahkan lagi immersion kita sebagai pemain membuatkan kita tidak bosan melihat pemandangan yang sama sahaja. Rekaan karakter pula sangat detail. Kita dapat lihat setiap karat di senjata dan armor yang digunakan oleh karakter-karakter di dalam game. Kita juga dapat lihat materia-materia yang digunakan oleh karakter tersebut di senjata mereka.
Jauh ataupun dekat, semua arah di dalam game adalah sangat detail
Hero tak pandang belakang bila bom meletup!
Efek-efek dalam battle dan juga cutscenes tidak menghampakan langsung. Tidak pernah sekalipun penulis merasa bosan melihat semua battle dan cutscene di dalam game ini. Malah penulis sentiasa ternanti-nanti bilakah battle dan cutscene yang seterusnya.
Perasaan muak tidak pernah sekali terlintas di fikiran penulis. Penulis juga bukan jenis gamer yang boleh main game berjam-jam sebab selalunya akan rasa mual nak muntah tetapi transisi dalam game antara roaming, battle dan cutscene sangat smooth seperti vanilla ice. Penulis boleh bermain berjam-jam tanpa sebarang keperluan untuk berhenti mengambil udara segar.
Babak battle memang sentiasa meriah dengan efek dan monster yang besar!
Babak battle yang sangat lancar dan detail.
Ekspresi karakter-karakter di dalam cutscene jelas kelihatan.
Cuma penulis kurang berkenan dengan posisi kamera semasa battle. Ia kurang tepat dan kadangkala sangat menjengkelkan untuk menukar di antara musuh-musuh yang ramai. Yang kelakarnya, command untuk menukar di antara musuh-musuh sama dengan command rotasi kamera di analog kanan secara default. Ini boleh di betulkan di dalam settings di menu tetapi pada penulis ia tetap satu kelemahan di dalam game ini. Tetapi penulis faham yang ini terjadi kerana Square Enix cuba untuk menggabungkan sistem real-time dan turn-base dalam game ini. Ini akan diceritakan dengan lebih lanjut di bawah nanti.
Dan tentu sekali Square Enix tidak akan melepaskan peluang untuk menunjukkan betapa hensemnya Cloud dan betapa cantiknya heroin-heroin dalam siri Final Fantasy VII ini iaitu Tifa dan Aerith. Sakit kepala penulis dibuat oleh Square Enix kerana tidak sanggup untuk memilih antara Tifa dan Aerith. Grafik Final Fantasy VII Remake memang dahsyat!
Kehenseman Cloud makin terserlah dengan lantunan lampu di rambutnya.
Antara bunga dengan Tifa, mana lagi cantik?
Kelembutan Aerith mampu mencairkan hati keras mana-mana lelaki.
Sistem Battle
Final Fantasy VII dulu terkenal dengan sistem battle turn-based dan ramai tertanya-tanya bagaimana Square Enix mengabungkan sistem real-time dan sistem turn-based. Penulis hanya boleh cakap yang gabungan real-time dan turn-based dalam game ini adalah sangat memuaskan dan lancar sekali. Pemain bebas bergerak ke mana sahaja di dalam battle untuk tujuan taktikal dan juga boleh spam attack untuk memusnahkan musuh secepat mungkin.
Gaya Cloud menyeru Summon.
Walau bagaimanapun, jika pemain ingin membuat Abilities, Spells, Items dan Summons di mana ia sinonim dengan sistem battle turn-based, pemain boleh akses menu dengan hanya menekan butang O dan segala-galanya dalam battle akan masuk ke dalam mode slow-mo agar pemain boleh memilih sasaran untuk melaksanakan apa command yang terbaik.
Di sinilah di mana sistem battle Final Fantasy VII Remake bersinar. Cara pelaksanaan dari real-time kepada turn-based dan kembali semula kepada real-time adalah sangat lancar. Ia menggunakan sistem yang hampir sama seperti Final Fantasy XV tetapi kini disempurnakan dengan lebih cantik kali ini dari Square Enix.
Summon Ifrit membakar segala-galanya!
Setiap karakter juga mempunyai kekuatan dan kelemahan masing-masing dan mereka juga memerlukan kerjasama yang erat bagi mengalahkan musuh dengan secepat mungkin. Ini yang memberikan keseimbangan di dalam game dan membuat sistem battle lebih mendalam lagi.
Sistem materia juga kembali dalam Final Fantasy VII Remake dan penggunaannya tentu sekali sangat penting. Jika pemain memasang materia yang tepat untuk setiap battle, kemungkinan besar battle itu akan tampak mudah. Begitu juga sebaliknya. Tanpa materia yang betul, ia boleh menentukan menang atau kalah pemain di dalam game ini.
Tifa menyerlah apabila musuh kena Stagger.
Selain itu, Square Enix juga ada menyediakan sistem shortcut di dalam battle di mana pemain boleh set command yang kerap di gunakan melalui kombinasi butang di gamepad. Ini sangat menarik dan membantu melancarkan lagi pergerakan di dalam battle tanpa tekan butang menu. Ini sudah tentu terpulang kepada citarasa masing-masing untuk menggunakan ia atau tidak dan saya rasa bijaknya Square Enix ialah ia membenarkan pemain bebas untuk memilih cara battle yang mereka sukai.
Gabungan real time dan turn base yang sangat gempak!
Jalan Cerita
Jalan cerita dalam Final Fantasy VII Remake tetap sama seperti dulu. Walau bagaimanapun, ia diceritakan dengan lebih mendalam lagi dan ada banyak penambahan baru bagi mewarnai lagi cerita setiap karakter dalam game ini.
Bayangkan, karakter seperti Jessie mampu mencuri tumpuan dalam game ini walaupun dia hanyalah karakter sampingan dalam versi original yang dahulu. Square Enix memang betul-betul memastikan remake kali ini benar-benar memuaskan hati semua peminat tegar Final Fantasy VII.
Babak ikonik lama yang mendapat sentuhan baru.
Karakter sampingan seperti Jessie juga mendapat perhatian lebih dari Square Enix.
Ada juga babak-babak yang pada pendapat penulis tidak perlu di mana Square Enix sengaja masukkan untuk memanjangkan game ini tetapi pada penulis itu hanyalah perkara kecil sahaja kerana dengan grafik yang sangat cantik dan jalan cerita yang sangat menarik, penulis enjoy sahaja.
Tifa belanja minuman di bar dia. Babak yang tak perlu tapi penulis tak komplen.
Penulis sanggup buat apa sahaja untuk tukar tempat dengan Cloud!
Dan tentu sekali Square Enix tidak melepaskan peluang untuk memainkan emosi peminat tegar Final Fantasy VII dengan membawa beberapa babak ikonik dalam Final Fantasy VII dahulu dengan lebih mendalam lagi. Penulis tidak ingin masukkan spoiler di sini tetapi cukuplah untuk penulis bagitahu yang ada babak-babak yang buat penulis hampir menitiskan air mata dan menjerit nooooooooooooo.
Gembira, sedih, teruja, terkejut dan ketawa berdekah-dekah, pelbagai reaksi penulis dirakamkan dalam livestreaming di Facebook Jomgaming ketika bermain game ini dan penulis tidak malu untuk menunjukkannya. Begitulah impak jalan cerita yang dicipta oleh Square Enix ini.
Antara babak ikonik ketika Cloud dan Tifa masih kecil lagi. Mengimbau kenangan lama.
Emosi Marlene yang risau tentang Barret dapat kita rasai.
Sekadar nota sampingan, penulis agak terkejut yang side quest dalam game ini tidak terlalu banyak. Yang menariknya, ia bukan sekadar feeler sahaja. Ia sebenarnya mengembangkan lagi jalan cerita dan karakter-karakter dalam game ini. Ada juga momen tipikal dalam game genre RPG seperti tolong carikan kucing dan musnahkan monster tertentu tetapi side quest seperti ini adalah perkara biasa di dalam mana-mana RPG sekalipun.
Cumanya, Square Enix tidak membuat side quest seperti ini menjadi sesuatu yang jauh lari dari cerita utama. Ia tetap ada kena mengena dengan perkembangan jalan cerita keseluruhan. Jangan risau, quest tolong carikan kucing kurang dari bilangan jari di tangan kanan penulis. Adakah berbaloi untuk melakukan kesemua side quest? Ya, sangat berbaloi!
Menjadi Sultan of Squat dalam game tiada masalah. Di luar game? Jangan haraplah!
Bagaimana penulis nak tolak side quest seperti ini? Penulis lemah
Kesimpulan – BOLEH BELI or BOLEH BLAH!?
Final Fantasy VII Remake ini memang satu masterpiece dari Square Enix dan ada kemungkinan besar boleh menjadi antara game terbaik 2020. Persoalannya di sini, jika anda adalah peminat Final Fantasy VII Remake ini, patutkah anda membelinya sekarang kerana ini hanyalah episod pertama dari beberapa episod yang akan datang.
Pada mulanya bila penulis mendengar yang ia akan dilancarkan dalam beberapa episod, penulis rasa ia tidak berbaloi untuk beli sekarang. Walau bagaimanapun setelah penulis bermain lebih dari 24 jam dan lebih separuh dari game ini, penulis ubah fikiran dan rasakan anda patut main sekarang. Ia adalah satu pengalaman yang sangat mengujakan dan berapa lama lagi anda patut tunggu lagi untuk kembali ke dunia Final Fantasy VII ini. Anda sudah tunggu selama 23 tahun jika anda bermain pada tahun sama dengan penulis. Jadi pada pendapat penulis, jangan tunggu lagi.
Penat den tunggu 23 tahun nak main ni.
Bagaimana pula jika anda tidak pernah bermain Final Fantasy VII? Adakah anda patut bermain game ini dan adakah anda tidak dapat menikmati keindahan game ini yang dicipta atas permintaan berjuta peminat di seluruh dunia? Pada pendapat penulis, anda patut bermain juga game ini kerana Square Enix benar-benar mencurahkan segala keringat untuk memastikan game ini boleh dinikmati oleh semua jenis pemain. Remake ini tetap bermula dari jalan cerita yang sama seperti dahulu jadi anda tidak ketinggalan apapun.
Mungkin anda tidak tahu apa yang akan berlaku seperti kami yang pernah bermain dahulu tetapi percayalah, anda tetap akan menikmati segala yang ada di dalam game ini. Cuma penulis agak cemburu dengan anda kerana anda dapat menikmati segala yang indah dalam game ini tanpa menunggu selama penulis dan anda tidak tahu apa yang mungkin berlaku. Itulah yang bestnya.
Penulis nak cari jodoh macam Aerith. Positif dan baik hati. Ada tak?
Pastikan anda bagitahu kawan-kawan anda yang pernah bermain Final Fantasy VII dan juga versi remake untuk senyap dan tiada spoiler. Siapa spoil putus kawan terus.
+ Grafik sangat cantik dan detail
+ Karakter yang hidup dan unik
+ Jalan cerita tidak meleret dan penuh emosi
+ Muzik sentiasa menyentuh perasaan dan tepat dengan suasana
+ Sistem battle penuh aksi dan taktikal
+ Sesuai untuk yang pernah main atau pemain baru
+ Hampir tiada grinding untuk level up karakter
– Kamera dalam battle yang kadang-kadang agak menjengkelkan
– Jalan cerita pendek sehingga episod Midgar sahaja
– Harga mahal untuk jalan cerita yang pendek berbanding versi original


Nama “Xbox One Second Generation” Dilaporkan Telah Tertiris

“Xbox One Second Generation” ini juga dikatakan adalah versi slim kepada console Xbox One versi kini.
Dalam satu post di NeoGAF, nota produksi untuk console versi baharu tersebut dilaporkan telah tertiris. Dan menurut post itu juga, selepas diterjemahkan, ia bermaksud “Xbox One Second Generation” atau juga boleh diterjemahkan sebagai “Xbox One ll”.

Menurut laporan dikeluarkan IGN yang juga turut menterjemahkan keseluruhan nota produksi tersebut mengatakan projek console versi terkemudian ini bermula pada tahun 2014. Dan ia telah memulakan produksi secara besar-besaran pada Februari 2016.
Sebelum ini, The Verge turut melaporkan beberapa sumber Xbox telah memberitahu mereka bahawa sekurang-kurangnya beberapa prototaip telah “diuji dengan pelbagai komponen dinaiktaraf yang digunakan untuk meningkatkan prestasi di PC gaming”.

Di samping itu, Ketua Pegawai Eksekutif AMD, Lisa Su juga telah memberikan sedikit gambaran bahawa sekurang-kurangnya satu console versi baru akan tiba di pasaran tidak lama lagi. Bercakap semasa taklimat pendapatan AMD, beliau memberitahu para pelabur bahawa “tiga kemenangan rekabentuk”untuk unit Semi-Custom syarikat.
JomBaca: Microsoft Hentikan Pengeluaran Xbox 360!


Ini Trailer Pertama ARC Raiders, Game Shooter Percuma Dari Veteran Battlefield Yang Telah Tinggalkan DICE

Dalam acara The Game Awards 2021, Embark Studios telah memperkenalkan game pertama mereka, berjudul ARC Raiders.
Embark yang dibarisi ramai pembangun veteran yang membikin siri Battlefield, yang telah meninggalkan DICE, mengumumkan game ini dalam satu trailer yang memaparkan sinematik dan gameplay.

Berdasarkan info di laman web rasminya, ARC Raiders merupakan sebuah game percuma co-op third-person shooter PvE di mana pemain dan skuadnya yang digelar Raiders bersatu untuk menghalang serangan besar ARC — satu ancaman robotik yang kejam dari angkasa lepas.
ARC Raiders akan dilancarkan pada 2022 untuk PC (Steam, Epic Games Store), PS5, Xbox Series.


Rainbow Six Siege: Teaser Trailer Operation Dust Line Dikeluarkan!

Akhirnya, sedikit footage untuk DLC terbaru Rainbow Six Siege kini dapat dilihat!

Operation Dust Line akan dilancarkan pada 9 Mei (pembeli Season Pass) dan 16 Mei 2016 (pemain-pemain lain). Terkini, kita sudah dapat melihat sedikit gambaran mengenai map dan 2 Operator terbaru melalui teaser trailer yang telah dikeluarkan Ubisoft.
Jom tonton:

Dari video berdurasi 18 saat ini, kita pertama kali dapat melihat persekitaran map terbaru yang masih belum diumumkan namanya lagi ini. Selain itu, 2 Operator terbaru, Valkyrie dan Blackbeard telah dapat disaksikan aksi mereka bersama special ability mereka – Sticky Cameras dan Deployable Shield di primary weapon.
Pada akhir teaser trailer ini, Ubisoft memberitahu bahawa demo secara langsung akan dilakukan sebelum bermulanya PC Pro League Grand Final di channel Twitch Rainbow Six pada 7 Mei nanti.

Anda boleh baca beberapa maklumat lanjut mengenai DLC Operation Dust Line ini di sini.


Bos Naughty Dog Sahkan “Banyak Perkara” Untuk 2023, Tapi Minta Hati-Hati Dengan Laporan Palsu

Naughty Dog sememengnya sebuah studio yang amat sibuk pada ketika ini.
Terdapat banyak laporan mengenai apakah projek yang mereka sedang bangunkan — ada yang mereka sendiri sudah sahkan, ada yang masih menjadi khabar angin.
Terkini, dalam satu ucapan selamat tahun baharu, Presiden-Bersama Naughty Dog, Neil Druckmann telah mengesahkan yang studio itu akan menampilkan “banyak perkara menarik” pada tahun 2023.
Apa yang lebih menarik adalah beliau turut meminta para peminat untuk berhati-berhati dengan laporan “orang dalam (insider)” kerana kebanyakan daripada laporan yang telah disebarkan adalah palsu.

Happy New Year, peeps! As always, thank you so much for the incredible support. We got lots of cool stuff coming next year that we can't wait to share with y'all! (P.S. be wary of "insider" info. Much of it is false.) pic.twitter.com/QSYTqiybmv— Neil Druckmann (@Neil_Druckmann) January 1, 2023

Tentunya Druckmann tidak menyatakan secara spesifik apakah laporan yang sahih dan sebaliknya. Sehingga sebarang pengumuman rasmi, kita hanya boleh berteka-teki.
Buat masa ini, antara projek Naughty Dog yang telah disahkan secara rasmi adalah siri TV HBO The Last of Us yang akan bermula 16 Januari ini , pelancaran The Last of Us Part I ke PC pada Mac, dan game multiplayer The Last of Us yang masih belum ada tarikh pelancaran.
Selain itu, antara projek lain yang masih menjadi khabar angin adalah game ketiga The Last of Us dan reboot siri Uncharted yang dikatakan sedang dibangunkan oleh studio lain.


Assassin’s Creed Odyssey Kembali Ke Jadual Keluaran Tahunan, Boleh Pilih Watak Lelaki Atau Wanita

Selepas berehat selama setahun sebelum mengumumkan Assassin’s Creed Origins, nampaknya siri ini akan kembali ke jadual keluaran secara tahunan.

Dalam sidang media Ubisoft di E3 2018, mereka telah mengumumkan yang Assassin’s Creed Odyssey akan dilancarkan di PC, PS4 dan Xbox One pada 5 Oktober 2017, setahun selepas melancarkan Origins.
Antara pendedahan penting dalam sidang media ini adalah mereka mengesahkan pelbagai khabar angin yang bertiup sebelum ini. Mereka mengesahkan yang pada awal permainan, pemain boleh memilih sama ada untuk bermain sebagai karakter lelaki ataupun wanita, iaitu Alexios atau Kassandra. Walaupun pemilihan mana-mana karakter ini tidak memberikan kesan kepada jalan cerita dan gameplay, ia menampilkan karakter model dan suara yang berbeza.
Selain itu, mereka turut mengesahkan yang game ini akan membawakan fungsi pemilihan dialog yang mana ia akan memberikan kesan kepada jalan ceritanya nanti.


Microsoft Terbuka Untuk Perbincangan Menawarkan Xbox Game Pass Di Konsol Lain

Microsoft bersedia dan terbuka untuk membincangkan sekiranya ada konsol lain yang sudi untuk menerima langganan servis Xbox Games Pass.
Perkara ini didedahkan oleh bos Xbox sendiri, Phil Spencer ketika bercakap dengan GamesRadar.
Spencer berkata walaupun “platform tertutup” lain , yang tentunya bermaksud PlayStation dan Nintendo, tidak berminat dengan langganan seumpama Xbox Game Pass, Microsoft sentiasa terbuka untuk mengadakan perbincangan tentang penawaran pengalaman Xbox sepenuhnya kepada platforn-platform itu.
“Orang selalu tanya saya tentang melancarkan satu-satu game atau game lain,” kata Spencer. “Dan apa yang saya kata adalah saya mahu pengalaman penuh Xbox menjadi sesuatu yang kami sajikan. Kami tiada perancangan untuk membawanya kepada mana-mana platform tertutup buat masa sekarang, faktor utamanya kerana platform-platform tertutup itu tidak mahu sesuatu yang seperti Game Pass.”
“Terdapat banyak platform terbuka di luar sana untuk kami berkembang: laman web, PC dan mobile. Jadi fokus kami, sejujurnya, adalah untuk platform-platform ini.”
“Ini bukanlah kecaman kepada mana-mana pihak yang mempunyai satu sistem yang baik untuk mereka. Saya nampak kenapa gangguan Game Pass bukan sesuatu yang mereka mahukan sekarang. Akhirnya, apabila kami kata kami mahu semua orang berpeluang bermain di Xbox, kami benar-benar maksudkan kalau kami boleh bawa pengalaman penuh itu ke satu peranti yang para pemain mahu, kami sentiasa terbuka untuk sebarang perbincangan.”
Xbox Game Pass merupakan sebuah langganan yang boleh dikatakan seperti Netflix untuk game. Pemain perlu membayar langganan bulanan yang berpatutan, dan mereka akan mendapat sejumlah barisan game, dari game-game pihak pertama keluaran Xbox sendiri, atau game-game keluaran pihak ketiga.
Servis langganan seumpama ini kemudian mendapat sambutan serta diikuti oleh beberapa syarikat penerbitan lain seperti EA dan Ubisoft. Malah, kemasukan Netflix ke arena gaming juga dikhabarkan akan menggunakan model yang sama.


E3 2016: Killing Floor 2 Umumkan Versi VR Dan Content Pack Baru!

Game FPS kegemaran ramai ini menerima 2 pengumuman di PC Gaming Show malam tadi!

Tripwire Interactive telah mengumumkan content pack yang ke-5, Bulls-Eye! Selepas kejayaan content pack Volter Manor, Incinerate n Detonate, Return of the Patriarch dan Revenge of the Zeds – Tripwire menghasilkan Bulls-Eye yang menawarkan lebih banyak senjata dan perks untuk menggalakkan korang sharpshooting!

Content pack Bulls-Eye ini menambahmode Player vs Zed yang lebih pelbagai, 3 map komuniti, perk-perk Sharpshooter baru, tambahan senjata dan juga karakter baru Rae Higgins!

Di samping itu, Killing Floor juga bakal mendapat game VR bagi Oculus Touch. Killing Floor: Incursion ini pastinya menambahkan rasa seram terhadap pelbagai jenis makhluk Zed yang menakutkan ini!
Killing Floor 2 adalah game FPS yang boleh dimainkan solo ataupun seramai 6 orang. Game ini berdasarkan episod pertama Killing Floor yang mengisahkan merebaknya wabak penyakit daripada firma bio-teknologi Horzine – menghasilkan makhluk seakan zombie yang dipanggil Zed! Killing floor 2 berlaku sebulan selepas kejadian Killing Floor dan wabak tersebut telah merebak ke seluruh Eropah dan ke seluruh dunia menyebabkan runtuhan kerajaan dan sistem komunikasi.


Ada Apa Dengan Bigo Live, Jana Pendapatan Dan Mobile Legends: Bang Bang Malaysia Championship?

Bigo Live merupakan sebuah ekosistem gaming yang semakin meningkat naik dan meniti di bibir para gamer. Di platform ini, ianya cukup mudah untuk gamer mengadakan livestream, atau menonton livestream sedia ada dari streamer-streamer tempatan dan seluruh dunia.
Sejak beberapa tahun belakangan ini, sememangnya banyak platform livestream yang muncul umpama cendawan tumbuh selepas hujan. Malah, di kala wabak pandemik global melanda tahun lalu, ramai yang sudah mula menukar kerjaya untuk menjadi seorang streamer.
Namun, dalam pelbagai platform streaming yang ada, apa yang membuatkan Bigo Live berbeza dan istimewa berbanding yang lain?

Streamer yang berjaya melengkapkan beberapa syarat yang ditetapkan oleh Bigo Live mampu menjana pendapatan asas untuk kandungan livestream gaming di platform itu.
Tiada bilangan hadiah minimum yang perlu diterima oleh streamer di Bigo Live. Sebaliknya, streamer hanya perlu mencapai satu jumlah jam dan hari yang ditetapkan oleh Bigo Live ketika mengadakan streaming di aplikasi itu.
Lebih tinggi bilangan penonton mereka kumpulkan, lebih tinggi pendapatan yang mampu dijana. Streamer akan diberikan ganjaran setimpal dengan jumlah jam dan hari yang mereka stream.
Apa tunggu lagi? Bigo Live kini sememangnya sedang mencari dan merekrut penyampai, hos, dan streamer untuk sama-sama memeriahkan platform ini. Berminat? Korang boleh terus klik dan isi borang ini untuk berpeluang bekerjasama dengan Bigo Live.
Di samping itu, kalau korang nak tahu, Bigo Live juga kini sedang mengadakan kerjasama dengan Mobile Legends: Bang Bang Malaysia Championship (MMC) sebagai rakan penyiaran langsung rasmi untuk kejohanan itu tahun ini. Kesemua perlawanan dalam kejohanan game MOBA itu akan disiarkan di Bigo Live.

MMC menampilkan lebih daripada 800 pasukan amatur — berentap untuk merebutkan hadiah terkumpul berjumlah RM30,000, serta 252,000 Bigo Live diamonds yang boleh digunakan di platform itu kelak.
MMC telahpun memulakan pusingan kelayakan peringkat negeri pada Ogos lalu. Separuh akhir sedang berlangsung sekarang, manakala perlawanan akhir pula akan diadakan pada 7 Oktober ini.
Segala perkembangan terkini kejohanan ini korang boleh layari laman MESF.gg/MMC
Sudah bosan dengan platform streaming sedia ada dan ingin menyaksikan Mobile Legends: Bang Bang Malaysia Championship (MMC) dengan penuh debaran? Muat-turun Bigo Live sekarang melalui Android di sini, dan iOS di sini.
Artikel ini ditaja oleh Bigo Live Malaysia.


Fall Guys Kini Boleh Dimainkan Secara Percuma Di PC, PlayStation, Xbox & Switch

Bermula 21 Jun, Fall Guys telah bertukar ke model game percuma (free-to-play). Saksikan trailer gameplay terbaharu dengan pelbagai level baharu.
Fall Guys kini boleh dimainkan di PC, PlayStation, Xbox & Switch.